qundao/data-zh-poetry huggingface dataset:
雨夜邀唐兵曹滏河舟泛同寇广平
作者：皇甫汸
朝代：明
体裁：五言律诗

滏流春滚滚，与子暮乘槎。解缆生风雨，停杯感岁华。河阳聊种树，上苑忆看花。他日相思泪，题书寄省鸦。
雨怀盛二时在清听斋中
作者：皇甫汸
朝代：明
体裁：古风

支斋营八关，陶情缅三径。嗟我求羊徒，怅此琴尊兴。室迩心独遐，城严迹难并。卮言谁与谈，籥理自相證。细雨忽戒寒，轻霏坐生暝。天风回海潮，秋声送清听。
雨斋偶成
作者：皇甫汸
朝代：明
体裁：五言律诗

幽壑生春色，空庭带雨声。闭门谁与晤，独坐自为情。入洛书难上，还邛赋易成。无令悲日暮，犹欲俟河清。
雨朝周学录示宫词六章戏答
作者：皇甫汸
朝代：明
体裁：七言律诗

临风吟望忆周郎，对雨题诗傍苑墙。丽藻异时誇乐府，绮罗何事怨昭阳。愁来班女应能赋，老去明妃祇自伤。金谷寂寥人可在，彩毫拈弄意偏长。
雨次沛上
作者：皇甫汸
朝代：明
体裁：五言律诗

帝昔歌风处，人今听雨来。寒催丰戌早，声咽楚江回。野鸟啼荒垒，浮云翳暮台。徒令过周客，一洒废宫哀。
雨次沛上
作者：皇甫汸
朝代：明

帝昔歌风处，人今听雨来。寒催丰戍早，声咽楚江回。野鸟啼荒垒，浮云翳暮台。徒令过周客，一洒废宫哀。
雨登金山
作者：皇甫汸
朝代：明
体裁：五言律诗

客渡临沧渚，回桡访碧岑。暮潮风外落，寒树雨中深。岩色殊阴霁，江流共古今。凭高展遐眺，犹得缓归心。
雨省家园
作者：皇甫汸
朝代：明
体裁：五言律诗

梅雨淹时久，桑阴拂夏长。乍窥黄鸟换，断扫绿苔荒。幻迹非园客，齐心似药王。朝来观物后，失养悟嵇康。
雨过子约斋中听琴同子安作
作者：皇甫汸
朝代：明
体裁：五言律诗

取适家园近，来忘风雨中。幽窗荆树引，别馆竹林通。寂寞身俱是，沉冥意颇同。雅琴何以托，流水正无穷。
雨过秦侄赏玉兰
作者：皇甫汸
朝代：明
体裁：七言绝句

爱汝庭兰万玉开，年年一度看花来。莫愁风雨消轻粉，暗送幽香入酒杯。
雨过高座寺
作者：皇甫汸
朝代：明

积雨黯花丘，缘云入香界。修策振林间，疏钟落峰外。康乐诵《阿含》，陈思演《清呗》。欲除常恋牵，惟是逃虚快。
雨霁过江
作者：皇甫汸
朝代：明
体裁：七言绝句

六月江门雨乍回，孤帆带雨晚微开。潮声半逐雷声去，山气全衔云气来。
雨馀早起兰花乍开，幽亭可玩，遂以一枝贻弟，子约枉诗见投兼报此作
作者：皇甫汸
朝代：明
体裁：七言绝句

灌园为忆闭关人，静里无营动亦真。折取兰枝当华萼，佩时须悟赠时因。
雨馆鸣琴和子约
作者：皇甫汸
朝代：明
体裁：五言绝句

回飙送雨来，岁暮寒云起。鸣弦杂散丝，隔坐闻流水。
雪中携酒访胡子限韵作同张山人
作者：皇甫汸
朝代：明
体裁：五言律诗

乘雪缘寻子，春寒晚不严。片云徐出岫，斜日半窥檐。辞汉君恩切，浮湘吏隐兼。别怀聊仗酒，花下惜频添。
雪后书怀
作者：皇甫汸
朝代：明
体裁：七言绝句

西风吹雪满柴闾，坐对寒云意泊如。自笑曾为穿履客，长安愁说待公车。
雪后山行
作者：皇甫汸
朝代：明
体裁：五言律诗

寒云春不散，积雪晓来迷。山气涵湖影，风光近鸟啼。杖藜行郭外，鼓棹入塘西。日暮归何事，逢人愧剡溪。
雪夜访王稚钦投赠二首·其一
作者：皇甫汸
朝代：明
体裁：五言律诗

清时不善宦，幽谷遂遗材。秪自焚鱼卧，从人结驷来。漆园寒罢灌，竹径晚犹开。更有相忘乐，何言兴尽回。
雪夜访王稚钦投赠二首·其二
作者：皇甫汸
朝代：明
体裁：五言律诗

倦游东观后，招隐北山前。不与公卿事，翻多农圃缘。临池宜有翰，挂壁但无弦。余亦怀归思，谁能更待年。
雪日寄王户曹湖上官舍
作者：皇甫汸
朝代：明
体裁：古风

初雪度江城，残云来省阁。览物嗟岁殚，怀人怅居索。择木本同栖，倾枝犹异托。维舟安可从，开尊自成酌。
雪日感旧因柬长兄季弟
作者：皇甫汸
朝代：明
体裁：七言律诗

同君对雪题诗处，直是阳春属和稀。满泛金尊挥丽藻，频烧银烛送清辉。年来胜事应难再，岁首瑶花不耐飞。为说袁安愁病在，只堪高卧掩柴扉。
青华洞
作者：皇甫汸
朝代：明
体裁：五言律诗

暂辍台中鞅，来寻洞口春。壑幽经窈窕，石怪讶嶙峋。气润常含雨，明通不受尘。凿空非汉使，到此定迷人。
青州行送褚宝令临朐
作者：皇甫汸
朝代：明
体裁：古风

君不见茫茫青州本东土，吕公封齐姬封鲁。海岱何如四塞雄，莱夷自是千年抚。方舆星粲子云箴，大国风存史迁语。五月报政齐何神，古来平易俱近民。天子上嘉更下乐，先王之道非沈沦。褚子夙著三都赋，昨奏明堂比韶頀。天子劳贤眷尔才，暂试临朐岂迟暮。芳桃不羡河阳花，甘棠欲满营丘树。挽今之齐仍为周，异代弦歌尽如故。乌台仙吏青琐郎，有时待尔鸣朝阳。陇上曾经笑鴳雀，棘林岂足栖鸾凰。迢迢东征出霄汉，相送且覆清秋觞。
韩司徒赠诗过奖鄙集次韵奉谢
作者：皇甫汸
朝代：明
体裁：七言律诗

万事无心付寂观，一灯遥夜坐忘寒。调卑岂合阳春和，形秽空将玉树看。木落冶城回客梦，钟鸣香积倚僧餐。因公欲访君平卜，可是人间蜀道难。
顾公子邀游清凉寺
作者：皇甫汸
朝代：明
体裁：七言律诗

清凉静域远烦嚣，淅沥天花散雨飘。笙磬云间闻演梵，帆樯江畔见乘潮。瑶宫贝殿开三界，翠辇金舆驻六朝。更道上方堪避暑，一尊河朔正相招。
顾参军于板桥驿赠别寄忆
作者：皇甫汸
朝代：明
体裁：五言律诗

昔感骊驹赋，辞君金马关。河桥相送处，猿月共荒山。烽火犹传警，田园未遂还。梁溪如借问，芳草梦魂閒。
顾姊挽词二首·其一
作者：皇甫汸
朝代：明
体裁：五言律诗

化俗推慈范，宜家著令猷。行齐淑女伴，才比丈夫流。白日开新兆，苍梧从故丘。曾闻入朝语，悟主在无求。
顾姊挽词二首·其二
作者：皇甫汸
朝代：明
体裁：五言律诗

褕翟生前宠，金蚕死后藏。絮风犹拟雪，薤露已晞阳。骨化同埋玉，魂销讵返香。泪来开故箧，留取彦先章。
顾武祥免官寄柬
作者：皇甫汸
朝代：明
体裁：七言律诗

闻子陈情圣主怜，一朝报许遂言还。长卿谢病非因慢，康乐怀归不待年。松菊久荒彭泽里，烟波重泛太湖船。惭余亦有东山兴，却恋南枝未忍宣。
颂药师灯
作者：皇甫汸
朝代：明
体裁：五言律诗

洹碣留真谛，维摩习病禅。欲除诸障染，聊示一灯燃。生灭俱成幻，光明即是缘。莲花如有悟，何必待薪传。
领邑入舟作
作者：皇甫汸
朝代：明
体裁：五言律诗

一自违乡邑，三年复此舟。乍登伤夙昔，欲济且淹留。雨浪晴还捲，风帆暝不收。无劳悲去国，但遣得安流。
题不庵赠长兄
作者：皇甫汸
朝代：明
体裁：五言律诗

本期行附翼，何事早归骖。失路能齐北，栖枝已恋南。三同古来惑，七异昔人堪。羡此聊书座，因之遂揭庵。
题兰二首·其一
作者：皇甫汸
朝代：明
体裁：七言绝句

月映湘潭弄蕊初，清香先自袭衣裾。纷纷桃李争妍夜，一种幽情总不如。
题兰二首·其二
作者：皇甫汸
朝代：明
体裁：七言绝句

小玉盈盈不事妆，青楼夜夜舞霓裳。欲君记取同心语，解佩临风赠早芳。
题却金馆
作者：皇甫汸
朝代：明
体裁：五言律诗

兹山有崇构，本自薄黄金。荒草空成昔，清风犹在今。锄挥曾不顾，裘敝亦何心。愿得无相赠，逃名寄已深。
题古沙赠汪氏
作者：皇甫汸
朝代：明
体裁：五言排律

自得沧洲趣，应知投隐心。鸥群朝复暮，鸿迹古还今。聚散因风易，盈虚损日深。仙源隔水见，迷路倚花寻。观化同河上，忘机类汉阴。从来谢尘垢，惟是托渊沈。
题史考功池亭
作者：皇甫汸
朝代：明
体裁：七言律诗

名园十亩与城邻，日夕风烟逐眺新。山拥翠屏开作画，水从金谷泻成春。凭轩不断啼花鸟，闭户应逢看竹人。见说玄晖池尚在，知君前是谢家身。
题寺僧唐马
作者：皇甫汸
朝代：明
体裁：七言绝句

騕袅曾空冀北群，燕台买骏久无闻。长鸣且就支公枥，非是听经胜策勋。
题屈氏废居
作者：皇甫汸
朝代：明
体裁：五言律诗

海上逢残寇，山中忆敝庐。可怜虞仲里，谁卜屈平居。栋没秦灰后，台倾蔓草馀。秋萤飞不散，犹似照遗书。
题山泉卷赠蒙侍御
作者：皇甫汸
朝代：明
体裁：五言律诗

霅水原标胜，分泉更有名。乘流逢世泰，用汲荷王明。萝月琴中调，松风枕上声。夫君骢马客，三辅伫扬清。
题张仲梅花时居母丧
作者：皇甫汸
朝代：明
体裁：七言绝句

万玉参差点作花，浑疑云色映衣麻。思君莫道诗全废，聊倚东风咏白华。
题张子言故居
作者：皇甫汸
朝代：明
体裁：五言律诗

未果逃人世，居然托帝城。一区留敝宅，千古谢浮名。枯树昏鸦集，颓墙蔓草生。空馀四愁在，谁复拟张平。
题徐氏云林草堂
作者：皇甫汸
朝代：明
体裁：五言律诗

选胜辞金谷，探幽慕辋川。近郊聊可卜，初地不离禅。风景原尘外，云山即眼前。徐陵多藻思，来草玉台编。
题息机馆
作者：皇甫汸
朝代：明
体裁：五言律诗

改馆托幽居，宁知即敝庐。尘清新解榻，芸覆旧藏书。迹远冥鸥外，心閒贺雀馀。何因机事少，惟是抱玄虚。
题扇
作者：皇甫汸
朝代：明
体裁：七言绝句

吴苑总为嘉丽地，春风况是艳阳时。莺花十里横塘路，载酒移舟到处宜。
题扇
作者：皇甫汸
朝代：明
体裁：七言绝句

步从洛水凌波夜，偶向巫山行雨时。赵氏入宫争见�，乔家倾国两相宜。
题新红
作者：皇甫汸
朝代：明
体裁：七言绝句

春色才堪拥座中，小乔曾亦恨春风。临妆若使罗郎见，定折桃花赋比红。
题施比部四号诗 其一 苕霅渔长
作者：皇甫汸
朝代：明
体裁：骚

苕水汇兮霅水长，美人容与兮在中央。翠竿袅袅思得璜，藏以巾笥贡明堂。烹鲜守鲋兮屯以康，功成网弛兮筌尽忘，从任公兮憺方羊。
题施比部四号诗 其三 岘山铁笛
作者：皇甫汸
朝代：明
体裁：骚

岘山高兮苕水深，陟窈窕兮眺岖嵚。朝骋驾兮东麓，夕弭节兮西岑。启玉齿兮坐芳林，横铁笛兮吹龙吟。洪涛震兮玄云阴，参差管籥难为音。
题施比部四号诗 其二 洼尊醉客
作者：皇甫汸
朝代：明
体裁：骚

洼尊兮玄鬯，玉瓒兮黄流。羌器用兮各有适，行潦之水可以羞。美人既醉朱颜柔，身后荣名焉足求。屈平独醒兮众方忌，善乎刘生之沉饮兮，细万物以轻世。
题施比部四号诗 其四 碧浪兰舟
作者：皇甫汸
朝代：明
体裁：骚

桂为楫兮兰为舟，扬擢歌兮泛中流。沧波兴兮碧云合，佳人不来兮心夷犹。溟溟商川待汝济，迢迢天汉从君游。揽春芳兮屡歇，眇秋水兮含愁。
题枫香驿亭子
作者：皇甫汸
朝代：明
体裁：七言绝句

秋入枫林霜叶零，劳劳吴楚此孤亭。阶前湖水环双碧，槛外庐山送远青。
题桃源图
作者：皇甫汸
朝代：明
体裁：七言绝句

试问桃花几度新，武陵深处旧迷津。也知圣世非秦日，移向东都别作春。
题桃花园
作者：皇甫汸
朝代：明
体裁：五言绝句

粲粲先春绮，盈盈媚晚妆。回思少年日，骑马出河阳。
题梅赠僧
作者：皇甫汸
朝代：明
体裁：七言绝句

说法台前凝素晖，香沾贝叶冷侵衣。老僧面壁浑无语，落尽梅花当雪花。
题歙苏氏四贤楼
作者：皇甫汸
朝代：明
体裁：古风

倬彼司寇裔，诞自昆吾封。桓桓起代郡，奕奕迁武功。子卿奉汉使，亮节匈奴中。龙庭归皓首，麟阁展芳容。许公际时昌，遂为唐主佐。摛藻埒张燕，陈谟赞机务。皇宋举参知，承明奏辞赋。厥胤守歙州，斯民覃慈慕。曾是怀土思，何如眷仁里。歙既蒙守恩，苏乃家于此。述德发幽潜，登禋昭令美。拓地构崇基，飞甍列疏绮。绮楼一何峻，迥接岩云浮。玉几挹群岫，萝轩俯双流。佳气霭日夕，灵贶惠春秋。子孙引勿替，复始宜公侯。
题沈周八景图 其一 姑苏台
作者：皇甫汸
朝代：明
体裁：七言绝句

瑶台高起阖城西，下瞰胥涛烟草萋。歌舞尽随麋鹿散，月明惟有夜乌啼。
题沈周八景图 其七 桃花坞
作者：皇甫汸
朝代：明
体裁：七言绝句

章郎种树似刘郎，片片开成锦水乡。一自寻源迷去所，不知春色在河阳。
题沈周八景图 其三 天平山
作者：皇甫汸
朝代：明
体裁：七言绝句

万笏山头一径分，半通祠宇半连坟。可怜僧舍成灰劫，落尽泉声见白云。
题沈周八景图 其二 灵岩山
作者：皇甫汸
朝代：明
体裁：七言绝句

灵岩深锁旧离宫，香井琴台辇路通。池上花饶西子醉，屧声时向画廊东。
题沈周八景图 其五 长洲花
作者：皇甫汸
朝代：明
体裁：七言绝句

一开茂苑古城隅，百里莺花入画图。为问海陵何处是，寒鸦飞尽但平芜。
题沈周八景图 其八 枫桥
作者：皇甫汸
朝代：明
体裁：七言绝句

桥横古渡带平沙，枫落寒山日影斜。舟女莫言估客乐，钟声将梦到天涯。
题沈周八景图 其六 百花洲
作者：皇甫汸
朝代：明
体裁：七言绝句

吴王宫绕百花洲，十里香随脂水流。芳杜尽凋惟鸟雀，飞来飞去候龙舟。
题沈周八景图 其四 太湖
作者：皇甫汸
朝代：明
体裁：七言绝句

太湖风浪昼冥冥，烟树微茫接洞庭。船到中秋徐荡桨，湖中漾出两山青。
题淮上周将军园亭二首·其一
作者：皇甫汸
朝代：明
体裁：五言律诗

风景驻淮东，将军别业雄。小山初卜隐，大树不言功。架上披缃帙，床头挂角弓。那知金谷梦，犹绕玉关中。
题淮上周将军园亭二首·其二
作者：皇甫汸
朝代：明
体裁：五言律诗

东陵不好武，西第自堪娱。香气多成桂，芳阴半是榆。散军聊鞠蹴，宴客每投壶。莫学蓝田卧，云中待亚夫。
题燕
作者：皇甫汸
朝代：明
体裁：七言绝句

绿袅轻丝巷柳斜，朱颜依旧映桃花。双双惯向春风舞，爱得宫腰似赵家。
题牡丹
作者：皇甫汸
朝代：明
体裁：五言绝句

一种天香异，千株国色倾。应怜花似脸，半醉倚华清。
题王元美离薋园
作者：皇甫汸
朝代：明
体裁：古风

傲吏缅开径，隐侯始卜郊。翔圃从艺术，抱瓮至终朝。荷锸带缃帙，流观咏楚骚。充庭缉萧艾，偃户翳蓬蒿。薋菉一何秽，毋俾溷申椒。芟蕴不及根，滋蔓将盈条。弱龄砥姱行，束发就嘉招。纫佩跻兰省，袨服立熙朝。君子节弥亮，小人道自消。搴芳命良友，抒藻振长谣。
题画寄栗二宣甫
作者：皇甫汸
朝代：明
体裁：七言绝句

少年折取杏花枝，曾共元方走马时。回首长安春色里，因君一为寄相思。
题竹赠妓
作者：皇甫汸
朝代：明
体裁：七言绝句

分明弄影碧参差，学得江南旧制词。敲断玉钗声似恨，粉痕留取未乾时。
题美人蕉
作者：皇甫汸
朝代：明

带雨红妆湿，迎风翠袖翻。欲知心不卷，迟暮独无言。
题花图赠王郡守徐少府二首·其一
作者：皇甫汸
朝代：明
体裁：七言绝句

洛阳尽说花如锦，蜀郡曾闻锦作潭。一自分符来出守，年年春色在江南。
题花图赠王郡守徐少府二首·其二
作者：皇甫汸
朝代：明
体裁：七言绝句

茂苑晴洲绕鹿台，芳菲应待锦帆来。不须更置催花使，一奉仁风万树开。
题茉莉二首·其一
作者：皇甫汸
朝代：明

萼密聊承叶，藤轻易绕枝。素华堪饰鬘，争趁晚妆时。
题茉莉二首·其二
作者：皇甫汸
朝代：明

香惯临风细，花偏映日生。若将人试拟，小玉定齐名。
题董太史卷后
作者：皇甫汸
朝代：明
体裁：七言绝句

阖闾城外初倾盖，苕霅溪前远泛舲。题诗何日能相访，消息应传董五经。
题钟山送幼于之白下
作者：皇甫汸
朝代：明
体裁：五言律诗

夜壑钟山里，千秋剑舄存。烟霞馀王气，霜露是深恩。鼎定周王业，冠游汉主魂。相如从此去，投赋谒文园。
题钱氏悬罄室
作者：皇甫汸
朝代：明
体裁：五言排律

长卿尝壁立，仲蔚亦蓬居。今日钱郎舍，清风每晏如。贫同悬罄后，隐似挂瓢馀。误点屏间笔，閒翻案上书。客喧门结驷，妇叹釜生鱼。但谢千钟馈，何须儋石储。
题长干主人壁
作者：皇甫汸
朝代：明
体裁：五言律诗

岁月几相谢，江山重此行。青云违壮志，白首叹交情。埋姓非张禄，投人似马卿。空令同舍贱，争席在都城。
题陆氏资隐田卷
作者：皇甫汸
朝代：明
体裁：七言绝句

卖卜城南今几年，囊中犹自少馀钱。何如宋玉惟题赋，乞得君王云梦田。
题项二秀才半华书屋
作者：皇甫汸
朝代：明
体裁：五言律诗

永嘉古名郡，山水胜尝闻。幽馆逢初构，华峰已半分。亭虚堪听雨，径密若迷云。康乐娱情处，清辉直待君。
题高行人使琉球卷
作者：皇甫汸
朝代：明
体裁：五言排律

奉使彤庭上，颁封碧海隅。天池凌浩渺，星汉挂虚无。云日龙宫幻，风霆蛟壑呼。扶桑标外域，嘉树在方壶。绥化遐难极，论恩荡不殊。波臣承玉册，水伯护金符。采秀三山近，乘槎万里孤。即思枚氏发，因颂禹王图。
题魏时苗返犊图
作者：皇甫汸
朝代：明
体裁：古风

君不见盗泉水，不饮长行宁渴死。夷齐共饿鲁连耻，古来达节皆如此。汉室犹能重礼教，茫茫海内徵廉士。火德下衰风斯靡，昊穹垢氛蔽逦迤。魏亦有贤曰时子，激扬异代仍兴起。忆昔乘车令寿春，牝牛自足随吾贫。车来既空去何有，迢迢不染民间尘。犊非尔骍育尔土，安用汗我车傍轮。褰裳扶杖走相送，提儿媚妇多苦辛。赵公本是清白者，眷此丹青为谁写。应子收藏今几年，拂拭素练生云烟。操持岂羡郁林石，慷慨不但山阴钱。赋鱼毁象尔何者，常使冰壶照眼前。
饕史谣二首·其一
作者：皇甫汸
朝代：明
体裁：七言绝句

金距雄冠唤德禽，区区哺卵亦何心。瑶盘一荐倾人市，郭外应愁断晓音。
饕史谣二首·其二
作者：皇甫汸
朝代：明
体裁：七言绝句

中官玉食四方来，酸笋香螺杂豹胎。驻马一餐犹未餍，锦盘明旦候门开。
首夏偕张李二少府游赤壁分得坡字
作者：皇甫汸
朝代：明
体裁：七言律诗

人留胜地临江上，客有高轩得并过。云起楚台联石壁，水从湘浦接烟波。漫因明月伤千里，更遣回风入九歌。自愧清时承远谴，可无辞赋拟东坡。
首夏集姚令园亭分得君字
作者：皇甫汸
朝代：明
体裁：五言律诗

会有幽栖地，能招好事群。草芳殊未歇，鸟语更相闻。扫径花飞雨，留关竹护云。无须谢车骑，心远为徵君。
马竖有谈武宗时事者感而赋诗
作者：皇甫汸
朝代：明
体裁：七言律诗

传闻遗事讵堪悲，今日长秋异昔时。产出神驹官尽牧，献来天马帝亲骑。千金购赏原非惜，万里长驱为不辞。一自攀龙留剑舄，何由陪骏向瑶池。
马跑泉
作者：皇甫汸
朝代：明
体裁：五言律诗

汉将长驱日，黔关夜度年。千盘鸡背险，百折马蹄穿。梅尽难销渴，河乾不受钱。从来疏勒外，知有耿恭泉。
马鞍岭
作者：皇甫汸
朝代：明
体裁：七言绝句

石磴千盘上马鞍，始知鸟道未为难。此身已作图南翼，犹指云霄向北看。
驾幸西山
作者：皇甫汸
朝代：明
体裁：七言律诗

先帝瑶宫起翠微，今皇玉辇历朱扉。诸天香霭纷仙仗，百道祥云绕御衣。花影数移幢扇过，箫声遥杂佩环归。灵池望幸鱼龙跃，福地衔恩草树辉。
驾谒七陵
作者：皇甫汸
朝代：明
体裁：七言律诗

法驾雕舆出禁中，仙原黼帐结行宫。金支羽卫桥山驻，玉碗灵筵隧道通。汉主此时亲上食，小臣何处泣遗弓。更闻云起悲歌就，不是汾游睿藻雄。
骑省
作者：皇甫汸
朝代：明
体裁：五言律诗

骑省惭三入，莺花过十春。心徒怀许靖，鬓已似安仁。香草思公子，明珠报美人。那堪秋水上，犹此隔迷津。
高楼一何峻赠刘侍御
作者：皇甫汸
朝代：明
体裁：古风

高楼一何峻，迢迢峻而都。百尺悬飞陛，八窗列交疏。璇题像刻凤，游极类翔乌。信兹蓬莱境，旷哉仙人居。夙龄茂文藻，委志讽诗书。台端既肃轨，河内亦承符。解缨谢神武，税驾凌清虚。炎曦戒末垂，凉飙被广除。徵声理丝竹，张燕集簪裾。嘉宾倾四座，丰膳出中厨。灵妃递楚舞，双童扬吴歈。容成献琼醴，长房启玉壶。一饮粲颜色，再饮葆令躯。愿言享黄发，荣名千载俱。
鸟散余花落
作者：皇甫汸
朝代：明

春来啼鸟伴，相逐百花中。栖处迷深绿，飞时带浅红。只惜香沾羽，非关娇惹风。回看意不尽，犹自恋芳丛。
鸟散馀花落
作者：皇甫汸
朝代：明
体裁：乐府曲辞

春来啼鸟伴，相逐百花中。栖处迷深绿，飞时带浅红。祇惜香沾羽，非关娇惹风。回看意不尽，犹自恋芳丛。
鸿胪主人索诗因缀赠篇
作者：皇甫汸
朝代：明
体裁：五言律诗

凤阙芳年步，鸿胪旧藉传。观臣谁是主，卜地尔为贤。榻借朱明过，杯停素节旋。相逢即相识，倾盖故人怜。
黄州郡斋作
作者：皇甫汸
朝代：明
体裁：古风

少年不知讳，摅衷怀謇谔。在宥蒙至仁，承嘉谴犹薄。员外置为理，斋中但掩阁。辍藻事刑书，悬蒲代敲朴。株染得自明，逮者尽释缚。虽乏广汉神，庶几仲由诺。两闻春鸟鸣，再见秋英落。笑悟孺子歌，间从渔父谑。采兰贻所思，无媒将焉托。投赋吊湘累，长揖返丘壑。
黄梅闻张令先已入省
作者：皇甫汸
朝代：明
体裁：七言绝句

仙凫谒帝楚江归，芳草洲连赤壁矶。遥对双峰怀玉树，琴声寂寂落花稀。
黄氏中表邀余兄弟展其先茔
作者：皇甫汸
朝代：明
体裁：五言律诗

岁久川原改，春深雨露思。乱杉迷故道，荒草没残碑。往化成千古，荣名自一时。宁知渭阳水，流恨大夫池。
黄清甫之洞庭访徐绍卿
作者：皇甫汸
朝代：明
体裁：五言律诗

湖上乘春棹，山中问隐居。病閒行药后，兴减落花馀。客舍停云久，僧窗鉴月虚。向来谁把臂，应叹故交疏。
黄清甫自京惠讯兼示新诗寄答
作者：皇甫汸
朝代：明
体裁：五言律诗

闻尔淹京国，将书达故园。式微聊永叹，长忆只空言。落木兼乡泪，飞花共旅魂。可能怀笔札，更向五侯门。
黑将军被放
作者：皇甫汸
朝代：明
体裁：七言绝句

汉将功成谤易生，蓝田归去不胜情。青天一片淮南月，犹照当时细柳营。
默游园歌赠李侍御
作者：皇甫汸
朝代：明
体裁：古风

汉武雄图歌㡳定，西京得人号全盛。萧朱结绶羡同升，王贡弹冠许相庆。建安才子数应徐，陈阮同时托后车。清秋飞盖追随夜，良燕哀筝润耳馀。我明中兴逢圣主，海内贤豪尽罗取。尚书门下期不来，宰相阁东延始聚。共知旧事已更新，谁谓今人莫如古。李君文藻玉堂才，晚乘骢马入兰台。忽看西狩从游日，正值南闽奉使回。止辇故乡宸眷久，召君立拜荆门守。后宫惯是妒蛾眉，满朝况易倾蝇口。拂衣一朝辞楚关，思君万里望苍山。可怜素发俱凋尽，且喜清扬得再攀。柱下园居守渊默，邀我开尊坐泉石。屈指交游半不存，灰心勋业都堪释。愧我蓬飘空岁年，微官瓠落尚风烟。因君欲谒多罗偈，出却人间烦恼缘。
齿叹
作者：皇甫汸
朝代：明
体裁：五言律诗

齿录非余望，形衰祇自伤。未须论舌在，讵是为唇亡。守默浑无语，欢歌渐有妨。闺中罕灵药，何得似张苍。
齿叹
作者：皇甫汸
朝代：明

齿录非余望，形衰祗自伤。未须论舌在，讵是为唇亡。守默浑无语，欢歌渐有妨。闺中罕灵药，何得似张苍。
下西店游目健跳海渚汇潮环山云涛华胜
作者：皇甫涍
朝代：明
体裁：古风

修阪无辍轮，孤征寄尘鞅。客心忽照洗，峦林纳澄漾。蓬莱几清浅，灵潮阅何广！伊予一壑观，从知百川长。烟黛辱峰华，云锦涵涛滉。春合沧波深，晴摇翠微上。兹言采秀行，兼值乘桴往。达生趣既秉，齐物理尤朗。东方傲旅游，西笑非情赏。
东斋枕上
作者：皇甫涍
朝代：明

闲卧东窗云，遂得天然趣。枕上桃花源，花开不知数。啼鸟自无心，何事客惊寤。翩翩峰畔霞，亹亹溪前树。俄顷梦还成，去尽春山路。
之昆邑道中书怀
作者：皇甫涍
朝代：明
体裁：古风

迫威物务劳，念此近郊客。趋涂无百里，江城望来隔。三年谢旅游，登舻怅畴昔。既感道路艰，复叹时序易。川苇夹岸鸣，湍浪乘风逆。微微散林旭，泛泛随波翮。眷言浊酒尊，谁遣他乡夕？予方畏简书，春阳事行役。
书感
作者：皇甫涍
朝代：明

衰年自多感，岁暮复惊心。失计终如此，穷愁底似今。溪前压寒色，浪里流残阴。兀坐但羁影，空看沙际禽。
予嗜琴山人张子妙得古法尝学焉而予辍响久矣舟夜临流对月发琴而弹之兴嘅命篇
作者：皇甫涍
朝代：明
体裁：古风

伊予寡世姿，由来慕丘壑。长从嵇生玩，假物思所托。匪尽至人理，聊叙逸民乐。改服暌宿心，久负长往诺。石房缀幽响，泉蕊迎秋落。沿溯开昔襟，浮弹昨间作。沧波流潺湲，明月照灼烁。想见乘风人，长怀披云鹤。且以慰营魂，拊心终绵邈。出处焉是非，俛仰笑今昨。
代古
作者：皇甫涍
朝代：明

朗月升东隅，流辉照苦颜。愁思抚清夜，房栊凄以闲。玉墀花稍积，檐鸟双飞还。凝薰空锦衾，游尘集绮弦。驰波岂尽意，浮云难结言。所恨千里遥，所望一水间。
余为郎七载自被谴命忽尔逾年五日郡斋北望依依乃忆长孺禁闼之对子寿积恋之篇独何为哉聊申短述见古今之情有同焉耳二首
作者：皇甫涍
朝代：明

极目漳河畔，云霞千里平。伤兹为谪宦，频夜梦华京。犬马淮阳病，江湖魏阙情。虽微子公力，犹自忆承明。昔忝含香贵，浮年屡已侵。自期酬白璧，谁道铄黄金。命缕愁来续，恩波谴去深。荆南尝积恋，行见鄙人心。
余为郎七载自被谴命忽尔逾年五日郡斋北望依依乃忆长孺禁闼之对子寿积恋之篇独何为哉聊申短述见古今之情有同焉耳二首·其一
作者：皇甫涍
朝代：明

极目漳河畔，云霞千里平。伤兹为谪宦，频夜梦华京。犬马淮阳病，江湖魏阙情。虽微子公力，犹自忆承明。
余为郎七载自被谴命忽尔逾年五日郡斋北望依依乃忆长孺禁闼之对子寿积恋之篇独何为哉聊申短述见古今之情有同焉耳二首·其二
作者：皇甫涍
朝代：明

昔忝含香贵，浮年屡已侵。自期酬白璧，谁道铄黄金。命缕愁来续，恩波谴去深。荆南尝积恋，行见鄙人心。
使中都道中作
作者：皇甫涍
朝代：明
体裁：古风

将命适远京，夙驾戒征侣。临流别友生，野涂旷延伫。靖恭尔所敦，我志不遑处。扬旆越修坰，舒节薄兰渚。日夕秋风生，曾是岁不与。凄凄聆候虫，肃肃望归羽。蕴结愁我心，沉忧谁能去。悟彼诗人言，归来艺稷黍。
修和观
作者：皇甫涍
朝代：明
体裁：古风

桃溪隔隐处，淡淡春波生。乘日候烟驾，有时闻鹤鸣。山来香阁偏，云下石床平。永头启金钥，齐心朝玉清。
入舟
作者：皇甫涍
朝代：明
体裁：古风

停策厌霖潦，登舻美云树。轻飙自远集，川色霭已暮。澄澜含霞彩，遥洲泛秋素。颇协倦游情，殊深隐沦慕。从来困弱植，拊志惭远度。时会苟难井，操持不易固。放斥金河居，眷恋玉门鹜。幽桂日夜零，怅望江海路。邈哉袁生室，忝此千载晤。
出漷阴望杨柳村聊作
作者：皇甫涍
朝代：明

乘云命倾盖，带月度征轮。地白翻疑水，村寒不悟春。雾交平谷树，风散朔方尘。讵向耕夫问，垂杨宛旧津。
十六夜月
作者：皇甫涍
朝代：明
体裁：五言律诗

牛渚风流地，清江万里长。今宵怀谢尚，乘月益清狂。胜事已云尽，佳期何可忘。凉风吹舞袖，白苧满秋霜。
卜筑
作者：皇甫涍
朝代：明
体裁：五言律诗

卜筑向何处，闲吟在涧诗。自来迷岁月，直是偶心期。白鸟分矶石，寒山共酒卮。一行归莲勺，那复有尘羁。
发郡城之天台道中述所经览寄孔谢二宁副赵何二佥宁同年
作者：皇甫涍
朝代：明
体裁：古风

委羽周遐讨，飞流更幽悰。林萝践已深，岩峦去弥重。绿云回幽溪，紫烟蔚奇峰。霞摛金潭藻，雨濯春山容。但闻松泉音，不见鸾鹤踪。当同羽化客，海上期游从。
发郡城之天台道中述所经览寄孔谢二宪副赵何二佥宪同年
作者：皇甫涍
朝代：明

夕梦曾城阿，晓行沧波上。萦溪复含流，连岑时隐障。风湍信千转，云峰非一状。锦缋纷迎玩，氤氲忽弥望。兰泉芬可掬，苔壁险难傍。思偕同怀子，携手追禽尚。
吴山人留宿灵谷禅房
作者：皇甫涍
朝代：明
体裁：五言律诗

松门下回策，杳霭钟声随。却望东林路，怀君独往时。归禽白云尽，残日翠微滋。惆怅烟萝夕，清风不可期。
和子约庄游对修和观怀往
作者：皇甫涍
朝代：明
体裁：五言律诗

仙宫缘缥缈，孺子问沧浪。独望青山郭，空怀碧草芳。田畴诸岛接，鸡犬百花藏。何以寄幽兴，前溪春水长。
和子约弟新齐闲适
作者：皇甫涍
朝代：明
体裁：古风

中林散微雨，开轩眺晚晴。山原一绮丽，虹日两辉明。长槐交户阴，新渠出水生。开襟玩来藻，延停有馀清。岂伊西陵献，独得启予情。
夏夕雨后命酌同周子伯氏叔氏得头字
作者：皇甫涍
朝代：明
体裁：五言律诗

暝阴净窗竹，池上雨初收。坐觉寒泉莹，仍怜芳杜幽。故人与斟酌，清夜爱淹留。应附三何躅，云门可白头。
夕泛旅思
作者：皇甫涍
朝代：明

行行道转远，于役定何求。旅思依旌幰，乡心向驿楼。霞阴凝杂树，海气逐惊流。此夕劳歌罢，惟应月伴愁。
夕泛遣思
作者：皇甫涍
朝代：明
体裁：古风

开秋兆徂节，汩吾旅川阳。临区秋气悲，旅魂滋洋洋。何况隔心赏，徘徊眷河梁。感别念有绪，指途忧无方。汀渚屡回复，风涛增慨慷。两乡日予跂，一群思谁杭？微月挂石壁，萍草乱寒塘。翳翳云去岫，涂涂露委芳。渌水沿北舲，朱华嬉南樯。聊自知鱼乐，江湖永相忘。
夜作
作者：皇甫涍
朝代：明

帆飞川路永，烟雾杳空溟。蓼积寒江渚，枫凋古驿亭。日沉昏溜影，云起乱峰形。入夜看牛斗，安知有客星。
子木见过优枕弗对述简
作者：皇甫涍
朝代：明
体裁：古风

阶草含薄滋，庭花罢馀茜。林净夕迎霜，天长朝送雁。思君一水隔，跂予三秋眷。驰晖杳莫攀，归云时可见。
季氏亭燕对
作者：皇甫涍
朝代：明

季也黄花酌，依然故里欢。留芳度冬序，迟候赏秋残。细艳云藏暖，疏阴月到寒。伤心倦归者，容易两年看。
宴东湖流杯亭送欧阳大参赴蜀
作者：皇甫涍
朝代：明

流杯亭上酌，修竹乱溪沄。暝树烟常合，春山雨不分。别情依去鸟，客路入重云。怀旧仍伤远，劳歌夜独闻。
宿雁山灵岩寺
作者：皇甫涍
朝代：明

寥寥到真境，宿处傍风泉。遥霭引疏磬，群峰寒暮天。白云沧洲赏，清夜石门禅。却笑桃源客，空从蕙路旋。
寒夜曲四首
作者：皇甫涍
朝代：明

碧殿金风生绮纨，宫槐吹尽不留残。沉沉月到苔阴上，添却帘栊无数寒。空庭蔼蔼月凝霜，银烛无光玉漏长。清汉数声征雁度，梦回中夜忆辽阳。寒切雕窗透锦茵，残更望断履綦尘。空闺不恨飞霜夜，总使春来益黯神。玉衡低户夜无声，月色笼寒照不明。灯火渐催迎早岁，绿窗愁杀近啼莺。
寒夜曲四首·其一
作者：皇甫涍
朝代：明

碧殿金风生绮纨，宫槐吹尽不留残。沉沉月到苔阴上，添却帘栊无数寒。
寒夜曲四首·其三
作者：皇甫涍
朝代：明

寒切雕窗透锦茵，残更望断履綦尘。空闺不恨飞霜夜，总使春来益黯神。
寒夜曲四首·其二
作者：皇甫涍
朝代：明

空庭蔼蔼月凝霜，银烛无光玉漏长。清汉数声征雁度，梦回中夜忆辽阳。
寒夜曲四首·其四
作者：皇甫涍
朝代：明

玉衡低户夜无声，月色笼寒照不明。灯火渐催迎早岁，绿窗愁杀近啼莺。
将至东昌
作者：皇甫涍
朝代：明
体裁：古风

前瞻博平郡，云渚荡清晖。晨风一何窎，秋鸿稍欲微。今日他乡酒，思共故人挥。独有空林叶，萧萧满岸飞。
岁暮述怀
作者：皇甫涍
朝代：明
体裁：古风

崇情系渊丘，远迹愧朝阙。自予结华绶，于今垂素发。风树敛寒皋，霜钟流哀月。乘此菽萧悲，弥伤芝蕙歇。
席上送子循弟
作者：皇甫涍
朝代：明
体裁：五言律诗

离樽日南至，行役鲁东门。海徼云千里，寒城雪满原。听歌仍有泪，执手已无言。何异飘飘雁，年年别故园。
彭城道中雨行
作者：皇甫涍
朝代：明

晚溯彭山道，归云暗几峰。残阳向湍没，飞雨度川重。谁遣长途思，还伤逐客踪。已看淮岸尽，乡梦渺何从。
往视城南别业同子循弟作
作者：皇甫涍
朝代：明
体裁：古风

赤峤倦征轺，沧江遂还策。调笑掩竹书，行吟事泉石。芊绵东溪树，迤逦南城陌。榛芜独怀往，堂构仍慨昔。不见禾黍秋，但逢麈兔迹。沼近伍胥台，市远梅生宅。遹观经始期，岁月殊复易。焚枯进深酌，烟华霭将夕。携手溯归云，惆怅平津客。
早春雪后看雨
作者：皇甫涍
朝代：明
体裁：五言律诗

雪罢清江曙，春随细雨来。郊西好风景，柳色半楼台。散漫兼空净，芳菲触处催。行云自无意，怪得润莓苔。
早秋杨村旅次怀伯氏季氏
作者：皇甫涍
朝代：明
体裁：五言律诗

满川风露急，凉度海门初。蓟叶先秋下，江星永夜疏。客心凭北极，乡路忆南徐。塞雁何时至，平原有素书。
春日斋中即事
作者：皇甫涍
朝代：明
体裁：古风

仲春气妍和，兰薄幽可践。开轩眺远野，文霞霭层巘。黄鸟鸣芳菲，绿蘋泛清浅。感物怀古人，缃帙聊自展。尝钦柳下黜，颇悦邴生免。苟持齐物心，得丧两俱遣。
春日间赋
作者：皇甫涍
朝代：明
体裁：古风

惊晖慕屡生，沦华欢易失。独往终可期，徒然叹衰疾。泽径兹翳茂，林园趣非一。芳云起崇朝，诸峰乘望出。初泉乍交户，新花尤映室。览物寡婴虑，幽居亲道术。邴生游或似，尚子头未毕。寄谢山中人，无使淹蕙日。
春日隐居·其一
作者：皇甫涍
朝代：明
体裁：古风

从宦蹇无成，劫来务田亩。悟身一虚幻，万事夫何有？昭旷始自兹，逍遥眄长阜。远墟绝行尘，东风摇谷口。薛荔霭清川，云霞生敝牖。隐几忘吾言，嗒焉丧其偶！
春日隐居·其二
作者：皇甫涍
朝代：明
体裁：古风

崇兰茂北谷，鲜藻荣南津。摘兰间杂佩，采藻羞嘉宾。携手登晴陇，舒啸怀先民。颍阳有清波，畏垒有清尘。朝阳烂五云，光照岩壑新。且当放歌去，聊用全吾真。
春暮偕以言海乡之游余时病不能诗旋途初月握手论交姑属短句以代纪行
作者：皇甫涍
朝代：明

信宿沧波棹，殊伤昨日春。聊因泛海兴，时偶逐潮人。万水无他壑，三山即此津。乘桴应从我，吟待月华新。
春朝对雨怀省中旧游
作者：皇甫涍
朝代：明

山城看雨色，画省忆兰芳。春日京华远，江天离思长。疏花开独树，新水乱寒塘。游子今何去，闻莺祇自伤。
春朝雪后
作者：皇甫涍
朝代：明

拂曙启荒扉，雪照兰林莹。迥榭眺氛氲，层原阅弥亘。春动鸟数声，晴开烟一径。欲访垂纶人，悠然五湖兴。
昭庆寺翠筠禅房同孔学宁
作者：皇甫涍
朝代：明
体裁：五言律诗

城楼隔深竹，龙象宛湖堤。况复苍蹊暮，闲闻幽鸟啼。情知多惠好，灵境数招携。惆怅寒山路，云关处处迷。
晚兴
作者：皇甫涍
朝代：明

怅望林峦返照微，渚烟江树净冬辉。篱边黄菊人方逸，湖上青山兴不违。斜月暗催渔唱起，片云遥伴鹤飞归。近来好事相过少，落尽寒霞独掩扉。
晚次虞山
作者：皇甫涍
朝代：明

朝从虞阜出，终日爱溪行。鸥近看疑下，云归望若迎。岚昏作海气，风满助江声。莫恨三山隔，东看烟树平。
月夜赠伯氏叔季氏山人以言
作者：皇甫涍
朝代：明
体裁：古风

欢游美清夜，高会良在兹。金飙薄绮棂，鲜云荡华池。凉气发乔林，湛露零丹蕤。皎月升前隅，中庭粲其辉。密亲既已具，兰友相攀追。繁音岂不奏，所乐吹埙篪。齐愿等金石，皓首长不暌。
有怀乔白岩司马
作者：皇甫涍
朝代：明

风肃园陵树，霜天战角悲。后湖衰草色，空对汉官仪。辛苦趋朝日，羁危扈圣时。江都千万舸，老泪不禁垂。
杂兴
作者：皇甫涍
朝代：明
体裁：古风

骛节流炎纪，驰晖届清商。游鱼凑重渊，蟋蟀鸣空堂。白露滋前墀，阴风来北房。我心亦何思，所思天一方。离居宛如昨，再睹鸿雁翔。含情抚遥夜，申旦独徬徨。哀彼采葛诗，零泪沾衣裳。
杂诗
作者：皇甫涍
朝代：明
体裁：古风

凝霞晦朱阳，繁云结玄阴。有渰兴崇朝，淫溢遂成霖。涌溜交檐曲，浮苕冒水浔。冥雾萦绿池，悲风激丹岑。惟彼倦游客，感此物序侵。慕类兴长怀，含思寄微吟。
杂诗
作者：皇甫涍
朝代：明

华节倏云逝，流芳尚可怜。分明婉娈日，不计别离年。听燕语檐隙，看絮舞楹前。匪无合欢草，幽忿谁能蠲。
杂诗
作者：皇甫涍
朝代：明
体裁：古风

玄驷遒虚辙，青旗肃盈轨。时旸耀林端，馀寒散严趾。乘化皆良游，登瞰春原美。翩翩翔霄鸾，矫翰凭云起。思慕遗荣客，旷襟有如此。畴昔慨斯言，风尘淹暮齿。密亲庶来同，韡鄂丘园里。
林居晚兴
作者：皇甫涍
朝代：明
体裁：五言律诗

归来沧海畔，非复恋人群。独树晚成适，疏花寒共芬。南山平入牖，西涧静流云。且对一杯酒，谁能迷世氛。
枫桥舟中与子循别
作者：皇甫涍
朝代：明

落日下离津，江天引望频。黯然对尊酒，惜尔向风尘。白海迷来雁，清霜畏旅人。从知比柯叶，信是共沈沦。政理操刀暇，交情赠缟新。班荆怀雨露，投璧谢缁磷。阮籍穷途泪，平原世网身。何能亦漂泊，谷口正逢春。
桐岩晓发
作者：皇甫涍
朝代：明

厉涧越南岑，拂雾趋东土。宿处惟苍烟，遥天径如缕。林光曙鸟散，海气寒云聚。悯劳感妇叹，摇摇涉春雨。
横塘晚兴
作者：皇甫涍
朝代：明
体裁：五言律诗

郭外有幽栖，闲情溯碧溪。湖山相映发，鸥鸟日招携。霞色浮塘上，钟声过水西。归来一丘壑，源路使人迷。
江上留别友人
作者：皇甫涍
朝代：明

风蓬去未已，烟蔓复牵情。分鸿下林影，别鹤上琴声。征舻惜潮便，祖酌畏尊倾。离亭有青草，空识合欢名。
汶上分水
作者：皇甫涍
朝代：明

异县值分流，客望倚孤舟。情云南北散，离浪东西浮。堤柳依吹管，山花覆酒楼。惟当艳阳岁，含景送春愁。
沛上旅怀寄兄弟
作者：皇甫涍
朝代：明

向暮劳歌起，川长缓去程。乡迷淮树隔，塞断楚云平。浪迹舟谁系，繁忧酒独倾。如何原上鸟，偏近旅人情。
河阳马上看江寄谢司直
作者：皇甫涍
朝代：明

秋空立马大江堤，天畔云山望欲迷。何事愁心学潮水，朝朝暮暮秣陵西。
治平寺
作者：皇甫涍
朝代：明

风中到香界，独往意泠然。步引花木乱，坐看洲岛连。一林寄空水，满院生云烟。正此化心寂，钟声松外传。
泷湫
作者：皇甫涍
朝代：明

谁云天路绝，瀑布已登临。石壁烟霏乱，春山河汉深。一峰悬海色，诸壑下霄阴。怅望飞云夕，摇摇此际心。
流河纪兴
作者：皇甫涍
朝代：明

凉飙涤残暑，沿岸绿阴多。秋色生远海，浮云空九河。蝉声杂鸣籁，凫影乱繁波。我怀方浩旷，临觞酬短歌。
淮阳
作者：皇甫涍
朝代：明

海畔淮阳郡，风烟奈此何。客心自容与，湖上几经过。驿岸丹枫少，人家绿树多。云帆朝见市，津火夜闻歌。城郭连鸿雁，江山映绮罗。寒潮正相待，归兴满沧波。
湖上作
作者：皇甫涍
朝代：明
体裁：五言律诗

芳草已被径，初阳仍满津。缅怀沧洲趣，独往云梦春。鸥鸟宛如故，烟霞时复新。暝延南湖月，身意同清真。
湖兴
作者：皇甫涍
朝代：明

客路浮清济，西风引汶川。岩容摇浦岸，水色净湖烟。旅雁青山外，残虹绿树边。沧浪棹讴发，待枕月华眠。
湖泛
作者：皇甫涍
朝代：明
体裁：古风

我行逾孟冬，风湍日云滞。聿来沂淮甸，远途指江裔。暮霭散长芜，游目尽湖势。苍茫寒葭外，浩漾白云际。楼乌去人烟，警凫下渔枻。行行忽超远，望望更前诣。天色隐鸿蒙，潮湍失空霁。客念坐缠绵，临泛泊无系。适国情已违，归田事仍戾。永言期沧洲，拂衣自兹逝。
灵岩溪口招范□生不至
作者：皇甫涍
朝代：明

倚棹待幽客，萧萧风满林。遥知云尽处，犹隔洞门阴。岸静渚花落，溪闲山鸟吟。真成独往趣，自入武陵深。
灵峰
作者：皇甫涍
朝代：明
体裁：五言律诗

灵峰望缥缈，疑是接层城。梯绕丹霞入，人攀碧树行。洞门山日落，石室海云生。何事吟招隐，空令猿夜惊。
生朝述怀
作者：皇甫涍
朝代：明
体裁：古风

修名怅未立，悲辰嗟屡遒。眺榭感徂川，芳华逝不留。凄露洒皋阑，飒飒天气秋。析析叶去斡，翻翻鸟赴俦。密雨垂檐驶，迥风绕隙流。临此伤年发，曾是恋恩猷。且当投绂去，桂树山之幽。
由桐柏岭趋琼台游眺
作者：皇甫涍
朝代：明
体裁：五言律诗

桐观临云壑，遥从此路回。石门蔼天阙，借问几时开。鹤羽下清汉，仙踪空碧苔。山人仍自去，日暮岭猿哀。
病中杂言四首
作者：皇甫涍
朝代：明

翛然秋色里，斜日下庭萝。蓬径无人顾，空林落叶多。山光当户映，雁影掠窗过。静者今方适，何言久卧疴。东轩微雨后，向夕引霞晖。绿竹阴常满，青梧叶渐稀。无端疏酒盏，早已授寒衣。予本沧江客，将因谢病归。自予牵世网，展转岁时侵。坐惜衰蓬鬓，空思返旧林。虫鸣秋户急，月照客庭深。已分愁中老，愁逢病不禁。经时谢朝谒，因病得闲居。日暗牛羊下，风吹薜荔疏。乡心候秋水，晚计卜田庐。近讶交能绝，嵇康已著书。
病中杂言四首·其一
作者：皇甫涍
朝代：明

翛然秋色里，斜日下庭萝。蓬径无人顾，空林落叶多。山光当户映，雁影掠窗过。静者今方适，何言久卧疴。
病中杂言四首·其三
作者：皇甫涍
朝代：明

自予牵世网，展转岁时侵。坐惜衰蓬鬓，空思返旧林。虫鸣秋户急，月照客庭深。已分愁中老，愁逢病不禁。
病中杂言四首·其二
作者：皇甫涍
朝代：明

东轩微雨后，向夕引霞晖。绿竹阴常满，青梧叶渐稀。无端疏酒盏，早已授寒衣。予本沧江客，将因谢病归。
病中杂言四首·其四
作者：皇甫涍
朝代：明

经时谢朝谒，因病得闲居。日暗牛羊下，风吹薜荔疏。乡心候秋水，晚计卜田庐。近讶交能绝，嵇康已著书。
癸卯除夕直北曹作
作者：皇甫涍
朝代：明

独马向寒烟，青阳眷明发。霜净肃兰池，云沈迥丹阙。林阡麇易聚，江天雁难没。风物怅徂阴，芳菲讵久歇。纷庭默多惧，岩皞坐愁越。夙心愧盈尊，含情非华发。
登云峰最高顶
作者：皇甫涍
朝代：明
体裁：古风

稍闻翠微钟，犹自厌城郭。复蹑丹梯霞，所见惟峰壑。步趾窥蓬瀛，举身向寥廓。斜日挂危龛，非烟开化阁。翔鹿登素云，冥苔绣琼㟧。鞅掌怀仙踪，信宿春华落。灵区事遥践，海峤果幽诺。伊予期会人，聿来游鸾鹤。
登弘济寺阁别谢施侯蔡四省友
作者：皇甫涍
朝代：明
体裁：五言律诗

高阁横江出，淩空石道行。朋游谢城郭，幽意霭山楹。断壑晴云满，长芜夕鸟平。回波对延伫，一遣别离情。
石梁
作者：皇甫涍
朝代：明
体裁：五言律诗

来寻方广寺，石壁路中分。合涧飞丹壑，春萝挂碧云。苔梯徒屡践，芝客信难君。不见花前女，空音时复闻。
秋夜忆山中
作者：皇甫涍
朝代：明
体裁：古风

怅兹丰景沦，感此流晖驰。青霄有翔隼，落芷多寒枝。徒对盈樽酒，美人不共持。聊且娱心忧，华月泛金池。意随流波结，情逐孤云移。犹鸣鹤以怨，岁慕何远为？
秋日杂诗
作者：皇甫涍
朝代：明
体裁：古风

廓处乏欢悰，出门眺长衢。悲风吹落日，四顾无行车。蹉跎失盛年，感慨独嗟吁。况我在樊笼，六翮不得舒。抚剑思西迈，安能守故庐。淮阴困闾里，马生恋边隅。桑梓岂我志，蓬藿非我虞。行行舍此去，去去浮云俱。
秋日杂诗三首
作者：皇甫涍
朝代：明

幽居测时化，节逝一何速。轻叶委前墀，远郊气已肃。临窗启玄玩，披襟会深瞩。悠扬丽秋晖，凝光荡岩澳。草虫鸣空隅，悲人咏浚谷。驾言泛桧楫，乘流开情蓄。凉风吹嘉树，万物遗光泽。严气乘运流，华月归如客。凝霜无停艳，违寒有来翮。叹彼往化驶，感此沦岁迫。修虑时多怀，滞念谁与释。固穷见天道，委顺自夷怿。齐物游恬漠，高翔出形役。居世若浮云，飘忽无定姿。灭影垂何间，垂彩在一时。存此岂不怀，长戚信自贻。四节更代谢，白日正西驰。寄身于飙尘，咄嗟复何之。愿逐枋鸟游，不随丰草萎。揽衣步列星，极目散所思。睆彼遥汉间，会合恒有期。营营非物化，琴歌为我仪。
秋日杂诗三首·其一
作者：皇甫涍
朝代：明

幽居测时化，节逝一何速。轻叶委前墀，远郊气已肃。临窗启玄玩，披襟会深瞩。悠扬丽秋晖，凝光荡岩澳。草虫鸣空隅，悲人咏浚谷。驾言泛桧楫，乘流开情蓄。
秋日杂诗三首·其三
作者：皇甫涍
朝代：明

居世若浮云，飘忽无定姿。灭影垂何间，垂彩在一时。存此岂不怀，长戚信自贻。四节更代谢，白日正西驰。寄身于飙尘，咄嗟复何之。愿逐枋鸟游，不随丰草萎。揽衣步列星，极目散所思。睆彼遥汉间，会合恒有期。营营非物化，琴歌为我仪。
秋日杂诗三首·其二
作者：皇甫涍
朝代：明

凉风吹嘉树，万物遗光泽。严气乘运流，华月归如客。凝霜无停艳，违寒有来翮。叹彼往化驶，感此沦岁迫。修虑时多怀，滞念谁与释。固穷见天道，委顺自夷怿。齐物游恬漠，高翔出形役。
秋日过庄居
作者：皇甫涍
朝代：明

千家楼阁俯溪流，一道银河漾彩舟。花洲源里通仙郭，屟廊山面接平畴。平畴靡迤闭荒陌，虎阜玲珑望非隔。松菊归来陶令居，云霞宛对王珉宅。嗟予十载滞华台，无复求羊问草莱。行披薜荔寻云入，重搴芙蓉向水来。回看荏苒浮年度，物华惨澹临秋素。栖禽半没沪鱼蹊，落叶全深采樵路。君不见鱼肠铸水只残流，鹤舞市门难辨处。念此令人感废兴，何流区区叹游寓。回棹夷犹未肯前，伤心寂寞寒烟树。
秋燕
作者：皇甫涍
朝代：明

广庭净霄色，良夜悦流玩。况对巢箕人，同怀发幽赞。散步林暝交，微星吐华粲。彼美云中魄，徐驾升清汉。玉彩含霜来，金霏随风散。繁弦起两阶，孰知我心乱。
立秋前二日流河驿作
作者：皇甫涍
朝代：明

流河驿下未逢秋，那堪坠叶似行舟。宵窗乍见明波影，蘋末风来客倍愁。燕南气殊物候改，叹我驱驰独未休。他乡岁月忽易度，故山芳杜空悠悠。
紫薇花行（有序）
作者：皇甫涍
朝代：明

英菲窈窕绿窗前，艳影扶疏翠戺连。玉衡含照妍华夕，金风弄彩泬寥天。流风逝水惊离索，十载幽栖对花萼。无情羁宦却归来，有客伤秋叹荣落。兰宫桂殿凤凰楼，帝台仙客恣攀游。可堪残月鲈江梦，不奈连云骑省秋。言追渔父赋归欤，寂寞蓬蒿掩敝庐。旖旎繁英重入赋，婆娑生意最愁余。人情感物多惆怅，白发红颜两相向。东篱并就菊松姿，北山岂孤猿鹤望。青葱摛藻记甘泉，潘陆春华此弃捐。未忘温室琼瑶树，虚拟湘源杜若篇。
翠华歌奉寄白岩乔司马
作者：皇甫涍
朝代：明

翠华遥在钟山侧，五云松柏空愁色。长干街头飞落花，秦淮树上啼早鸦。雁门旌旗塞江口，蛾眉哭声彻南斗。翩翩渔猎百草长，紫鳞白额随龙骧。赤心将军射雕手，马上弯弓天子傍。京尘北风暗麟王，梨园子弟争驰逐。彭蠡中丞思赤松，留都司马哀黄竹。御苑朝天杨柳垂，锦缆牙樯那得知。寄书惆怅话王室，一夜秋风鬓欲丝。
自一云至天平登白云泉亭晚兴
作者：皇甫涍
朝代：明

钟声缅回策，秀色余西岑。微径不知处，白云长自深。松堂散花雨，溪牖摇峰阴。独夜泉亭月，寥寥期此心。
自溪口归
作者：皇甫涍
朝代：明
体裁：古风

朝来醉别酒，溪上孤舟还。遥村转江路，落日迷松关。平波望烟树，百里苍茫间。坐爱丘中事，春云留碧山。
自遂河登舟杂兴
作者：皇甫涍
朝代：明

敛衽辞阙路，徙乐望川涯。水练开烟素，苔衣结浦华。云行低合柳，江浅细澄沙。何必穷源使，言乘银海槎。
舟还使风
作者：皇甫涍
朝代：明
体裁：五言律诗

宵来苦湍浪，晨喜逐风行。独此扬帆去，遥随飞鸟征。望云疑岸驶，出浦觉船轻。却笑淹留客，元知不共情。
茅山
作者：皇甫涍
朝代：明
体裁：古风

杳霭登春山，嵯峨入云岭。徵奇不觉远，发兴日初永。石丛孤亭秀，花覆仙灶冷。长揖山阿人，坐使尘虑屏。
西湖歌寄方思道
作者：皇甫涍
朝代：明

西湖窈窕三十里，柳丝含烟拂湖水。青山荡漾春风来，苏公堤边花正开。玉缸春酒映江碧，几醉江花柳花白。城头日出照高楼，银筝翠管喧行舟。吴姝如花卷绡幕，山水倒入金屏流。朝来复脱千金骏，还有床头紫绮裘。人生行乐莫顾惜，落日松风吹古丘。我忆京华旧游地，鱼浦东看动愁思。醉里空歌镜湖月，梦中尚识孤山寺。信安使君还旧溪，应对花卮惜解携。白沙翠竹无人问，湖上孤吟闻马嘶。
观石梁夜宿万年寺述游寄伯氏子循子约三弟周山人
作者：皇甫涍
朝代：明
体裁：古风

微生不偶世，孤拙恒自将。徒钦楚老喻，载履越人乡。五辞念乖怛，一往形瘀伤。春山填委暇，乘日事游翔。夕栖鸾霞阴，旦发桐柏阳。既弄石潭月，复掇琼台芳。双阙转天径，万岭郁苍苍。风侣时仿佛，花苔深紫房。徘徊送落日，上下窥飞梁。缅怀同襟懿，暮色含悲凉。绝冥良已遂，心赏何由忘。愁思云关客，闻猿清夜长。
谒伍子胥庙
作者：皇甫涍
朝代：明

列雉影沧波，望望深云树。回照延清襟，芳阡引幽步。曲隅抗兰寝，灵旗出残雾。畴昔抱余悲，怅矣前溪路。解剑邈英风，荐潦申遐慕。芳草忽复春，东门霭如故。烟明刹殿霞，风满平池露。向月临江洲，含情不能渡。
赠施比部四咏·其一
作者：皇甫涍
朝代：明
体裁：古风

孤云正栖枧，闲月始登峤。绿苔席馀尊，金风吐仙调。客有缑山姿，静闻天声妙。万壑皆能吟，宁假苏门啸。
赠施比部四咏·其三
作者：皇甫涍
朝代：明
体裁：古风

连山对澄矶，轻涟发幽赏。缅怀任公钓，悠然范生桨。花源互窈窕，云波弥滉漾。试问五陵豪，何如双溪长？
赠施比部四咏·其二
作者：皇甫涍
朝代：明
体裁：五言律诗

山尊不雕饰，鸿蒙契予情。逃樊托深好，游古遗荣名。神将餐霞澹，思与㪺泉清。颓然视万物，何啻如流萍。
赠施比部四咏·其四
作者：皇甫涍
朝代：明
体裁：古风

兰桡去悠悠，碧浪何瀰瀰！啸傲天影中，徘徊月明里。望随蒹葭尽，兴逐鸥凫起。馀亦倦尘缨，从君问烟水。
赠闲上人
作者：皇甫涍
朝代：明
体裁：古风

东林禅诵地，寰中必云壤。萝径罕人踪，泉竹谐幽赏。郎公法门秀，超迹绝烦想。皓月窥净心，明霞鉴空象。虚薄匪世姿，胡然久尘鞅。领兹析冥论，永言欣独往。
赠韩侍御谪滁州
作者：皇甫涍
朝代：明
体裁：古风

皦皦原中日，照此城阙寒。登山送归客，临涂怅盘桓。借问子何之，奇服涉江干。远斥千里道，飘飖冒惊湍。急觞溯征云，悲风激长澜。我马怀层冈，伫立发哀叹。忼慨无所道，赠子以加餐。
过何山怀二何
作者：皇甫涍
朝代：明
体裁：五言律诗

灵山徵往迹，居士葬何年。哀壑苍烟断，空山落日悬。禅关一隐地，花落五云天。共尽悲千古，凄凉夜鹤旋。
过维扬作
作者：皇甫涍
朝代：明
体裁：五言排律

念昔恭明祀，三秋滞楚乡。今来还上国，五月渡维扬。恋土情何极，瞻涂意转长。川原历迢递，烟树引微茫。浴渚飞凫下，惊沙白鹭翔。江隅有芳草，幽思独难忘。
过陶山作
作者：皇甫涍
朝代：明

奔涛迈我目，惊蓬频异壤。朝徂叹京周，夕宿怨河广。近涉倦回薄，遐眺极傥莽。乘菰泛星阑，挹流对秋爽。鲜云随风来，残霞延月上。不寐怀古今，眷物徒慨慷。瞻淇非尺咫，歌瓠讵畴曩。壁彩终寥阒，龙文滋恍像。荣光竟谁睹，逝川空复往。何以宣我心，促柱发幽响。
送周氏
作者：皇甫涍
朝代：明
体裁：古风

清晨饯我友，驾言远徂征。前瞻齐鲁墟，千里浮云兴。亲交岂不眤，怀役不遑宁。旷野饶悲风，扬尘翳边庭。中衢雪霰集，边马寒无声。蹊谷无行迹，侧足层冰横。回首望京阙，能不恻中情。子其祗自爱，顺时保荣名。
逾盘岭观石门潭
作者：皇甫涍
朝代：明
体裁：古风

总驾逾盘岭，探奇自兹始。禽木非曩观，岑泉愕今拟。来观石潭胜，乃知岩濑鄙。亭泓莹灵碧，锦砾耀兰涘。轻涟不映云，泠风缘硖起。春生沧海外，霞散绿萝里。客心在澄澜，岂但濯缨美。
金陵绝句
作者：皇甫涍
朝代：明

长干已过落花辰，满地杨花不见春。强折垂杨送归客，劳劳亭畔共沾巾。
钟吾驿晚思
作者：皇甫涍
朝代：明

遥山白云外，古驿青林端。惆怅川鸟尽，苍然多暮寒。
钱朱包三子过集赋赠
作者：皇甫涍
朝代：明
体裁：五言律诗

能赋三君手，争雄彩笔诗。风云难遽料，今古一长悲。秉独宵仍遣，当歌兴暂随。并看憔悴者，敷藻尽吾师。
铜雀妓
作者：皇甫涍
朝代：明
体裁：五言律诗

帷床栖累榭，椒鹤锁深宫。花月常如昔，君王不可同。绮罗芳爱尽，台馆禦游空。惟有西陵树，时时入望中。
长安官舍对新月次韵答宜俯
作者：皇甫涍
朝代：明

雨后延新月，杯前共此身。微辉不照绮，清汉欲生尘。自惜行将老，相看只合贫。开秋思无限，重感独归人。
闻家兄之金陵
作者：皇甫涍
朝代：明
体裁：五言律诗

闻君理孤棹，欲向金陵游。却忆追欢日，翻成羁旅愁。钟流客馆夜，砧响帝城秋。得似沧江雁，东飞白鹭洲。
集谈氏园亭
作者：皇甫涍
朝代：明
体裁：五言律诗

幽兴偕仙步，名园集绮辰。檀栾题赋客，巾指舞花人。落日临池好，行云绕坐新。黄昏催秉烛，更益尽堂春。
雨夜离思
作者：皇甫涍
朝代：明

清斋隐萝月，檐暝滋林峦。泽国夜溪雨，亭皋春草寒。山光带滉漭，池响交檀栾。忆处畏入梦，遥遥独寤叹。
雨宿桐岩岭
作者：皇甫涍
朝代：明
体裁：古风

朝驰碧涧隈，夕到翠微里。扬炬历危岑，披林息尘轨。半空务雨交，众壑风泉委。清耳不避暄，莹心自为美。秉牍向云萝，问俗携琴史。沧洲非滞淫，冥翰寻当理。
雪山歌奉寄彭太保
作者：皇甫涍
朝代：明

雪山嵯峨控西极，寒井阴光混开辟。千秋鸟道无阳春，北风惨澹吹峨岷。羽书宵过褒斜道，火入灵关彻昏晓。愁云百里填城河，帐中银烛然盘陀。将军狐裘细马驮，弹筝伐鼓金叵罗。指麾羽扇白玉珂，背河一战收蓬婆。铭功刻石报天子，麒麟阁上事已多。忆昔中原全盛日，八方无虞醴泉出。龙举空悲剑舄藏，海南漠北俱萧瑟。君王垂衣念西土，钱塘老子不足数。彭公大梁伫献捷，已见彤弓出天府。持节心知主恩重，入关更识王臣苦。文武吉甫非公谁，临洮健儿勇如虎。骥子朝披玉垒云，鱼文夜湿金堤雨。阆中一月见节制，烹羊宰牛割清酤。狼籍衣冠颂破竹，马前父老称安堵。园陵佳气春氛氲，锦官城中日歌舞。当时匹马更朝天，又逐轻车过酒泉。勋名岂数七十战，至今边卒高枕眠。归来谒帝承明殿，世事那知一朝变。功成下吏古所悲，浮云蔽日今曾见。天下惊闻柏台火，匣内空留上方剑。壮士长歌《梁甫吟》，孤臣独泣瑶池宴。莲峰落月照黄河，榆谷飞尘暗兰县。武穆祠西秀水流，一望江山泪如霰。
题朝天宫东麓亭
作者：皇甫涍
朝代：明
体裁：五言律诗

寻幽历华苑，缑岭忽兹逢。行引冷风入，言将青鸟从。花明石道雨，春霭云溪钟。数到陆沈客，如何迷去踪。
高杜诸君同集
作者：皇甫涍
朝代：明
体裁：五言律诗

曲径云深处，幽窗雨过时。村墟随地僻，花鸟怨春迟。绿酒追朋好，青山隔梦思。开襟对公子，高兴恋佳期。
七里陇
作者：皇甫濂
朝代：明

入陇澹晨旭，舟行夹翠微。惊湍堕峦色，连岫引江霏。水木淹停策，云霞系客衣。从知人去后，堪忆在渔矶。
不赴郡檄荅子循兄
作者：皇甫濂
朝代：明
体裁：古风

矫翮思霄翥，游鳞托渊沉。物类各有适，殊涂难并寻。岂伊世网虑，扰扰谁为心。振衣还东山，寝迹栖旧林。江海多风涛，舟楫弭川阴。无令冲波激，但恐岁序侵。愿言谢西府，谷口有徽音。
从僧简经说难
作者：皇甫濂
朝代：明
体裁：古风

少乏经世姿，长逢行路迫。何为百岁间，坐使千虑积。薄从沙门游，聊与同所适。风远水木华，云兴梵钟夕。委叩爱良托，空情谢深译。曾是投石心，对尔翻经席。乃协支许怀，焉贵轩冕客。初服傥有期，永愿庶可毕。
元真观
作者：皇甫濂
朝代：明

列馆成恬旷，垂轩坐息机。未须人境远，已觉世尘违。筠密秋生院，花残日背扉。谁将示冲漠，予意正忘归。
启关
作者：皇甫濂
朝代：明

长日斋心解息机，聊堪经月掩衡扉。忘言客难将谁设，避地车尘亦自稀。蝉寂松风还易听，雀惊荷露定难依。朝来争席犹相笑，却信人间事转非。
咏园中梅花
作者：皇甫濂
朝代：明

上月青阳启曙晖，园梅变腊识春归。花犹并雪凌芳遍，叶似含情弄影微。索落机前纨自怯，香分奁外镜堪依。由来物序兼愁思，一咏何郎欲和稀。
咏春雪
作者：皇甫濂
朝代：明

去年春色惊寒雪，今日当春雪更飞。积素似添愁客鬓，轻花能逼艳阳辉。闲窗落絮翻何剧，小苑新梅绽欲稀。惟是香台尘陌上，偏教一夜满芳菲。
咏梅花
作者：皇甫濂
朝代：明

坐惜江南树，春当塞北花。丛中澹芳色，歌里逗年华。竞月宜香泛，娇风恰影斜。佳人正堪忆，持此代疏麻。
夏日要王子饮双松道院
作者：皇甫濂
朝代：明

命尔芳樽酌，同君物外踪。药栏华碧草，鹤径老青松。鸟爱留春语，云多入夏容。桃源未可问，兹地暂吾从。
宿昌平
作者：皇甫濂
朝代：明

向夕投山界，城临万壑秋。丽谯岚气匝，残戍野烟收。霜薄低寒雁，风长韵素楸。迢迢星斗夜，应共古今愁。
寻静安寺方丈
作者：皇甫濂
朝代：明

客思随幽讨，僧堂到夕曛。晴悬千嶂雨，寒抱一丘云。草落犹花发，山空自鸟群。亦知禅寂处，秋色转氛氲。
悼子乘二首
作者：皇甫濂
朝代：明

肇汝方既诞，发祥良在兹。慧敏标弱龄，圭璋渺前期。服志远鄙俗，规行多惠仪。性成亶纯孝，疗母宁捐躯。母患乃始平，子先朝露摧。慈爱二纪中，瞥若冲飙驰。虚位委空馆，胤类无孑遗。天道苟不虚，在数安可推。沉忧达晨暮，仿佛盈人思。翰墨芳余迹，形音恍当时。起居常若随，顾影独无依。周遑损眠食，惊惕长分乖。魂来或形梦，路绝徒哀悲。溟溟雨露集，熙熙岁始更。灵蠢各有化，人理独无生。念我泉下子，一绝如朝荣。生男以待终，胡为遘夭茕。天夺良以速，安贵颜仁名。清尘布虚室，寒晦凝轩屏。宿草旅庭荐，哀鸟为悲鸣。怅恍鲤趋日，礼训犹用情。流目无存形，涕泪交沾缨。恫忧何能已，叹息每遗声。堂闱旷綦迹，诗书空复盈。奚但肠九回，心膂成颓崩。愧乏延陵达，无乃伤吾明。
悼子乘二首·其一
作者：皇甫濂
朝代：明

肇汝方既诞，发祥良在兹。慧敏标弱龄，圭璋渺前期。服志远鄙俗，规行多惠仪。性成亶纯孝，疗母宁捐躯。母患乃始平，子先朝露摧。慈爱二纪中，瞥若冲飙驰。虚位委空馆，胤类无孑遗。天道苟不虚，在数安可推。沉忧达晨暮，仿佛盈人思。翰墨芳余迹，形音恍当时。起居常若随，顾影独无依。周遑损眠食，惊惕长分乖。魂来或形梦，路绝徒哀悲。
悼子乘二首·其二
作者：皇甫濂
朝代：明

溟溟雨露集，熙熙岁始更。灵蠢各有化，人理独无生。念我泉下子，一绝如朝荣。生男以待终，胡为遘夭茕。天夺良以速，安贵颜仁名。清尘布虚室，寒晦凝轩屏。宿草旅庭荐，哀鸟为悲鸣。怅恍鲤趋日，礼训犹用情。流目无存形，涕泪交沾缨。恫忧何能已，叹息每遗声。堂闱旷綦迹，诗书空复盈。奚但肠九回，心膂成颓崩。愧乏延陵达，无乃伤吾明。
持诵维摩诘品作妙伽它赞四首
作者：皇甫濂
朝代：明

敷涂尽种种，诸法亦何常。菩提植净本，蕴此妙观方。旋轮众冥息，普我无量光。求彼意识界，一与颂灯王。意彼空中真，毕竟空是疾。爱想岂慧摄，权解乃善律。应观诸法身，生灭孰虚实。愿奉饶益情，不得起厌逸。驰电非久炬，瞥火现青华。五通成达仙，道品登三车。庵罗列宝树，恒河泛金沙。怖碍允都捐，是证生者涯。染著悉尘根，新故相因续。情波无端极，苾刍伤自促。但弘法苑慈，藉佛摄神足。一济解脱津，永宴净茵蓐。
持诵维摩诘品作妙伽它赞四首·其一
作者：皇甫濂
朝代：明

敷涂尽种种，诸法亦何常。菩提植净本，蕴此妙观方。旋轮众冥息，普我无量光。求彼意识界，一与颂灯王。
持诵维摩诘品作妙伽它赞四首·其三
作者：皇甫濂
朝代：明

驰电非久炬，瞥火现青华。五通成达仙，道品登三车。庵罗列宝树，恒河泛金沙。怖碍允都捐，是证生者涯。
持诵维摩诘品作妙伽它赞四首·其二
作者：皇甫濂
朝代：明

意彼空中真，毕竟空是疾。爱想岂慧摄，权解乃善律。应观诸法身，生灭孰虚实。愿奉饶益情，不得起厌逸。
持诵维摩诘品作妙伽它赞四首·其四
作者：皇甫濂
朝代：明

染著悉尘根，新故相因续。情波无端极，苾刍伤自促。但弘法苑慈，藉佛摄神足。一济解脱津，永宴净茵蓐。
昌平登阳翠岭望居庸
作者：皇甫濂
朝代：明
体裁：古风

渔阳通古北，上谷迩皇州。绵山带西日，重关枕沧流。澄霞涧影分，归云岚气收。阴厓忽成晦，夏色惊先秋。无以行迈心，恤此烽烟愁。伊昔布骏略，婉矣幕中筹。匪今重侠士，自古并与幽。伤哉投笔怀，白首何所求。
春日
作者：皇甫濂
朝代：明

岁尽方看老却身，更将幽思早惊春。东郊节候林端见，南国山川镜里新。宴赏移时淹醉客，笙歌满路起游尘。亦随景物消愁寂，愿得春风长与人。
有所思行
作者：皇甫濂
朝代：明

怅忆山中暮，佳期渺未归。蘼芜含露叶，杨柳乱烟晖。离瑟开尘匣，余香卷夜衣。愁心不及鸟，犹逐白云飞。
真州留别华阳兄
作者：皇甫濂
朝代：明

河梁意不尽，相送到真州。草木成今别，江山是昔游。各言衰鬓客，那忍故园秋。明发东西恨，惟看一水流。
离思
作者：皇甫濂
朝代：明

爱于人境远，转与道门亲。静得幽探趣，闲耽逸性真。鹤巢低树色，燕乳落花尘。莫问忘言处，明朝是别辰。
舟入石湖烟雨成汛
作者：皇甫濂
朝代：明
体裁：五言律诗

烟色含微雨，秋声起暮涛。水行天共远，云触岫同高。小泛随渔笠，闲情寄野醪。无令怀往事，翻益思偏劳。
行黄石望壶公山
作者：皇甫濂
朝代：明

无能屏纷杂，聊与问山椒。日势消峦雾，江流到海潮。绿柔当社树，红发向阳翘。欲就壶公隐，鸾笙谁为招。
赴洛留别华阳兄
作者：皇甫濂
朝代：明

浮云薄高山，崇朝去还结。游子不惮烦，悠悠复徂辙。密亲自兹旷，临流何能发。衰林动远风，寒江冒轻雪。遇物隆所悲，兴愁顿难绝。无以赴洛人，怀哉但吟越。
过陈与竹草庐
作者：皇甫濂
朝代：明

落日衡门下，寒容一水开。最怜忘世老，终愧泣歧才。野草知年事，邻辉觉暮哀。谁能闻嗜酒，时遣白衣来。
送子循家兄赴严相公召修志袁州
作者：皇甫濂
朝代：明
体裁：五言律诗

江水去悠悠，征帆不可留。一尊相送尽，千里共含愁。云树依残日，霜笳动早秋。犹怜览风物，书记在袁州。
郡中作寄三兄
作者：皇甫濂
朝代：明

海邑罕人事，炎天少雁声。林含丹荔发，泽蔓紫兰生。岩霭山头薄，溪云水上行。东菑正堪务，南国若为情。感念同棨服，吁嗟阻寇兵。迢迢思万里，今夕月还明。
登山
作者：益庄王
朝代：明

屏迹书巢寂寞间，篮舆乘兴远登山。山云挟雨忙飞去，不得逍遥共我闲。
题分水关
作者：盘江逋客
朝代：明
体裁：古风

一道泉分两道泉，层层松柏翠参天。鹧鸪声里山无数，合向谁家草阁眠。
右江谣
作者：盛万年
朝代：明
体裁：乐府曲辞

昭江滟滟连邕管，千厓赭碧清霜满。竹鸡格格啼榕林，脩蛇毒雾愁浸淫。鸟言卉服绣项渠，荒茅丛箐山头居。时平莫负�簩弩，夜雨丛祠赛铜鼓。
渡颍水
作者：盛世鸣
朝代：明
体裁：古风

立马观颍水，颍水浊若斯。须眉不可见，况当洗耳时。我欲溯上流，风波浩无涯。缅彼千载人，清风空尔为。
喜雨
作者：盛以约
朝代：明
体裁：五言律诗

好雨终朝遍，蓬门野兴繁。悯农劳苦日，植杖桔槔园。急棹冲萍叶，深池浸竹根。怪来双屐健，散步上南原。
闻筝诗
作者：盛仲交
朝代：明

酒清香蔼夜搊筝，弦上凉生六月冰。但许风流擅南馆，不教飞梦绕西陵。
蔡见麓过夜坐
作者：盛周
朝代：明
体裁：七言绝句

南浦停车暝色催，故人相见且衔杯。月明何处吹长笛，落尽空山几树梅。
暮春杂咏
作者：盛寅
朝代：明
体裁：七言绝句

青青杨柳拂檐牙，杏酪香来客念家。惆怅基田吴苑曲，几年寒食在京华。
和春愁曲
作者：盛彧
朝代：明
体裁：古风

鹅黄柳枝扑轻雨，袅断新愁千万缕。菱花倦拂琐窗间，吹得瑶笙杂莺语。下床不受春风扶，伤春击碎青珊瑚。香消玉散绣针涩，闲开五色双氍毹。离恨难禁情未惬，那肯将心托红叶。翠帷深护曲阑花，羞杀东家白蝴蝶。
夜宿顾墓田家
作者：盛彧
朝代：明
体裁：古风

夜投顾墓村，霜花吹白门。灯寒釜烟灭，船聚溪声喧。仆夫悄不寐，老妪泣且言。租税急星火，诛求尽鸡豚。倾囊叹饥岁，接境愁荒原。十室九逃散，如何卖儿孙。
春日出南野
作者：盛彧
朝代：明
体裁：古风

霜晴白沙堤，水色明春衣。肩舆稳如马，花鸭随人飞。远碧散霞彩，芳翠开林霏。土融麦根动，荠菜连田肥。走觅南村翁，鸡黍宜荆扉。对酌古柳下，谈笑偶忘归。
禽言
作者：盛彧
朝代：明
体裁：古风

泥滑滑，江南路，雨雨风风怕春暮。郎行三月未还家，妾心还似郎心苦。泥滑滑，妾难行，闲阶独步青苔生。阶前雨歇樱桃发，白日须明照罗袜。只今世路滑如泥，郎行善保千金躯。
米花
作者：盛彧
朝代：明
体裁：七言律诗

吴下孛娄传旧俗，人间儿女卜清时。釜香云阵冲花瓣，火烈春声绕竹枝。翻笑绝粮惊雨粟，还疑煮豆泣然萁。一年休咎何须问，且醉樽前金屈卮。
耙盐词
作者：盛彧
朝代：明
体裁：古风

朝耙滩上泥，暮煮釜中雪。妾身煮盐不辞苦，恐郎耙泥筋力竭。君不见东家阿娇红粉媚，不识耙锄巧梳髻。昨日典金钗，愁杀官盐价高贵。
舟次汉浦
作者：盛彧
朝代：明
体裁：七言律诗

汉浦扬帆秋水高，青山小朵出林梢。浪开日闪江豚背，草乱风翻水鹤巢。破产曾无匡国计，辞家徒有故人袍。长年三老歌相答，一夜霜华入鬓毛。
过汉浦塘有感二首
作者：盛彧
朝代：明

凉飙生绿浦，鸣橹对青山。感旧人何在，伤秋客未还。身名难自保，世事故相关。谁识桃源路，携家老此间。往岁携妻子，小龙江上村。主人亲补屋，邻父共开尊。一别迷云树，重过掩筚门。欲寻题壁字，呜咽不能言。
过汉浦塘有感二首·其一
作者：盛彧
朝代：明
体裁：五言律诗

凉飙生绿浦，鸣橹对青山。感旧人何在，伤秋客未还。身名难自保，世事故相关。谁识桃源路，携家老此间。
过汉浦塘有感二首·其二
作者：盛彧
朝代：明

往岁携妻子，小龙江上村。主人亲补屋，邻父共开尊。一别迷云树，重过掩筚门。欲寻题壁字，呜咽不能言。
过汉浦塘有感二首·其二
作者：盛彧
朝代：明
体裁：五言律诗

往岁携妻子，小龙江上村。主人亲补屋，邻父共开尊。一别迷云树，重过掩荜门。欲寻题壁字，呜咽不能言。
过汉浦塘有感（二首）
作者：盛彧
朝代：明

凉飙生绿浦，鸣橹对青山。
感旧人何在，伤秋客未还。
身名难自保，世事故相关。
谁识桃源路，携家老此间。¤
送何彦文归埬水
作者：盛彧
朝代：明
体裁：七言律诗

东海何郎雪满头，新声一曲擅风流。酒边苏小西湖路，梦里扬州明月楼。片片桃花吹画茜，行行柳色乱春鸥。可怜冠盖皆尘土，莫倚清尊说旧游。
送何彦文归埬水
作者：盛彧
朝代：明

东海何郎雪满头，新声一曲擅风流。
酒边苏小西湖路，梦里扬州明月楼。
片片桃花吹画蒨，行行柳色乱春鸥。
可怜冠盖皆尘土，莫倚清尊说旧游。
偶然作
作者：盛时泰
朝代：明

酒醒闻雨响，况复在山村。木叶知时序，鸡声识晓昏。七弦频寄兴，二亩足为园。清净元无字，逍遥剩有言。未能离世网，聊且寄丘樊。白足人为侣，玄同道作门。茅茨临谷口，烟火出云根。为报陶弘景，何时辞帝阍。
同李子馀过彬公兰若
作者：盛时泰
朝代：明

讲堂丛竹旧，相忆对香烟。萚谢莺啼后，苔生燕乳前。浮生看逝水，湿泪落空筵。独有诗名在，应知满大千。
同金子坤陪群公登雨花台
作者：盛时泰
朝代：明

绀殿珠宫结驷行，登台共豁远游情。林花雨霁双峰出，云木凉生一鸟鸣。禁苑晡烟开树色，秦淮春水长潮声。却因楚使夸云梦，愧作诸生赋帝京。
和人游北固
作者：盛时泰
朝代：明

岁暮将何适，三山烟雨边。日明知海气，云尽识江天。古树开僧寺，寒潮荡客船。登临殊有意，濡足祗堪怜。
园居赠客
作者：盛时泰
朝代：明

衡门稀客至，翛翛静读书。疏帘映秋水，细藻浮游鱼。款言落日下，酌酒凉风初。出门见黄叶，相送随阶除。
城山六言四首
作者：盛时泰
朝代：明

微雨才沾麦脚，软风刚报花枝。田舍春光几许，江南上巳临时。禾黍平连远陌，牛羊半下重冈。花影垂帘弄色，茶烟隔屋吹香。樵语深林若啸，泉声隔树如雷。少妇机丝未罢，老翁社饮初回。曲涧鱼游碧藻，寒莎蛩响千林。西社归因卖畚，东邻出为修琴。
城山六言四首·其一
作者：盛时泰
朝代：明

微雨才沾麦脚，软风刚报花枝。田舍春光几许，江南上巳临时。
城山六言四首·其三
作者：盛时泰
朝代：明

樵语深林若啸，泉声隔树如雷。少妇机丝未罢，老翁社饮初回。
城山六言四首·其二
作者：盛时泰
朝代：明

禾黍平连远陌，牛羊半下重冈。花影垂帘弄色，茶烟隔屋吹香。
城山六言四首·其四
作者：盛时泰
朝代：明

曲涧鱼游碧藻，寒莎蛩响千林。西社归因卖畚，东邻出为修琴。
城山访邻叟
作者：盛时泰
朝代：明

独是躬耕处，相依亦有君。山从千嶂绕，径向一林分。水满渔竿觉，苔香屐齿闻。从余深隐好，莫使勒移文。
宝应朱公曾乞蒲团于僧润归榇江州润乃买舟赴葬挂树而去
作者：盛时泰
朝代：明

生前曾与结幽期，身后冥交独有师。为挂蒲团思往日，因弹锡杖忆当时。泪随雪片应难尽，情断风灯总自持。法力护来还不灭，年年慧树长新枝。
宿断臂岩
作者：盛时泰
朝代：明

群山回合处，栖息祇萝烟。万木迎寒脱，孤灯入夜悬。月同僧意寂，风与客怀牵。林外双峰影，高楼对独眠。
寄武林朱九疑
作者：盛时泰
朝代：明

湖上轻风拂柳条，美人吹笛向平桥。欲知胥浦潮初退，正是秦淮雪半消。
张玄超自海上寄书问连城生消息
作者：盛时泰
朝代：明

若问青楼娼，芳年二八强。轻罗不遮面，绣户自焚香。对客时题句，怀君每断肠。倘能贻锦字，犹胜梦高唐。
拟古诗七十首（录一十三首）
作者：盛时泰
朝代：明

陈思王植赠友往祚颓已久，大业缅方新。
仰视圣皇德，承胤为我亲。
暇日荷休明，高馆集众宾。
中厨列庖馔，水陆备鲜鳞。
凉风起天末，皓月照秋旻。
感此四海士，无言越与秦。
共生盛明世，矫矫如凤麟。
芳茵吐华烛，气蒸为烟云。
酒行不停觞，循转犹车轮。
挥毫赋诗篇，影落响必臻。
泛泛邺河水，同为藩翰臣。
忝承宗社寄，金圭积我身。
管弦娱耳目，佳人世所珍。
常恐远志促，有怀不及伸。
愿同慷慨士，居处得依仁。
庶以展节义，岁晏奉殷勤。
应文学玚侍集华堂秉列炬，光景中夜全。
欣此良宴集，侍坐俱忘还。
自惭铅椠徒，得以厕芳筵。
四座尽妙士，醉后唱高言。
挥毫不停飞，侍女出邯郸。
年齿二八余，桃李为面颜。
促膝进旨酒，雕楹奏鹍弦。
一饮尽百卮，不惜年岁捐。
岂不念穷困，所托在芝兰。
馨香入怀袖，永矢愿弗刊。
张黄门协苦雨凄凄三秋时，寒风夜及朝。
霖雨天中来，湿我旌与旓。
我本从征士，道路走已交。
飘飘如飞燕，不得归故巢。
腹饥衣又薄，海隅久飘飖。
盛年不可再，壮志日已消。
逆旅逢主人，四壁多矰蛸。
自我于役来，愁多欢弥劭。
况此观获时，中心感田苗。
漂泊不可拾，弃此东作劳。
双泪落已尽，私意犹自胶。
哀哀发短咏，聊以奏长谣。
居人如见和，丝竹奚相嘲。
郭弘农璞游仙曾读海岳传，天地以为家。
岂羡人世荣，倏忽如蕣华。
三岛多奇峰，金银生异花。
不饮亦不食，但思餐云霞。
云霞结彩绣，文螭为轻车。
佐佑有玉女，婉娈成姻娅。
下视东陵生，空种青门瓜。
终身辞一侯，不解为丹砂。
丹砂信可学，仙路原非遐。
支道人遁赞佛震旦值熙阳，首夏时清和。
缅怀鹫岭地，兹夕降奢摩。
明星一悟法，慈悲周九阿。
撚花陟宝座，花影何婀娜。
阿难笑传意，外道生障魔。
岂期一茎草，可为千丈柯。
历劫已无数，未来今已过。
嗟予禀夙愆，幸得渡慈波。
巍巍鸡足山，众宝何嵯峨。
一自法鼓息，昏夜徒吹螺。
禅解既已鲜，支离何众多。
空有澄观理，不聆帝子歌。
遂使阎屠人，终日疲婆娑。
真性了无取，千载如一俄。
颠倒识浪中，仡仡复蹉蹉。
哀哉此众生，忍闻修多罗。
渡海必以筏，无筏难涉河。
渡竟还自渡，由旬与刹那。
寄言后世士，讽诵无怠跎。
梁简文纲闺怀罗衣空自熏，舟航不惭憩。
情知流水长，自恃剪刀利。
将刀欲割水，如花还引蒂。
欢悰自久蹔，侬情无难易。
朝旭忽杲杲，夜漏复丁丁。
妃子怀湘浦，文君问长卿。
何水部逊示寮流英辞嫣红，芳苔敞初碧。
感兹春日晴，欣此夏云色。
高天下薰风，中林启瑶席。
闲怡众蔚舒，静悦清商激。
怀中瑶华音，门前车马客。
怀刺始见投，牵裳不假帻。
容辉一以遘，琴樽惬所适。
骂坐无往人，投辖有新迹。
幸此休沐闲，无言朝请迫。
明星方在户，鸡鸣以为则。
吴记室均春怨春宵难孤眠，清晓易双曙。
既自未逢新，那能不怀故。
新欢犹水萍，故人似风絮。
寄衣今已迟，裁书昨复误。
祗对银缸花，不识金微路。
干戈信纵横，营垒几屯聚。
未见奏凯还，更闻代人戍。
岂忘君年衰，复恨妾颜暮。
流机积寸丝，剪刀惊尺素。
徘徊明月前，形影自相顾。
崔员外颢游侠生长在大梁，好与侠少游。
侠少有骏马，银鞍千金锼。
晓日骑马出，夜听弹箜篌。
酒酣不自惜，掷与黑貂裘。
平生重然诺，不解轻为愁。
英风满人口，姓名遍皇州。
摴蒲名花下，挟瑟楼上头。
昨成辽海勋，得赐双旗斿。
肯学蓬累人，栖迟老一丘。
功名不解取，白首常多忧。
岂知公孙弘，终拜平津侯。
岑嘉州参塞宴苜蓿遍原野，春来马多肥。
今日烽燧静，聊以解征衣。
置酒召朋侣，日暮不见归。
何处射猎去，貂裘间轻绯。
昨日已赐爵，前时初解围。
军中重胆略，无如君所为。
醉拥美人坐，不惜双珠琲。
门前罗金钲，庭中插羽旂。
锦瑟时一弹，空侯在中帏。
杯行不知算，入手如欲飞。
为谢众宾客，四座多光辉。
何以报天子，从今羽檄稀。
高常侍适咏途孟渚多悲风，入夜复及朝。
春来渚水绿，爱此颜色娇。
凌晨骑马出，射落云中雕。
自从服官来，身得为下僚。
封丘一作尉，始觉身为劳。
归家视妻子，短发何萧萧。
入官已三日，暗觉秋风摇。
人生贵适意，何不归掷枭。
里中诸年少，安用折简招。
在昔马相如，曾题万里桥。
何如拥文君，犊鼻谢金貂。
始悔出门意，道途空寥寥。
李翰林白自明从来解歌人，古时有秦青。
酌酒不得见，为我陶性灵。
空与龌龊士，拘然同一形。
红颜一以变，鬒发将成星。
狂来且须饮，罄此双玉瓶。
暂醉花下眠，忘此春冥冥。
葡萄夏初熟，颗颗如紫玉。
凉月夜不扃，遂向月中宿。
月中有嫦娥，应来下相逐。
携我上天去，姓名抛鬼录。
我愿为嫦娥，从新制歌曲。
一醉十万龄，翻嫌药杵促。
素娥不知数，一一向我瞩。
我把白榆浆，顷刻变醽醁。
素娥意不投，掷我下海舟。
长风三万里，知向何方游。
龙宫敞双阙，阍者反见求。
问我名与姓，身上云烟浮。
但知去所向，不计来何由。
我见长须宰，呼为人世囚。
送我上天界，焉能处中州。
海波遂腾沸，浪起如山丘。
杜员外甫述贬自予来巴州，得继昔贤后。
游览锦官城，功名奚所取。
溪边一草堂，缚茅自吾手。
宾朋虽众多，性情无所偶。
醉来赋新诗，豪荡不复有。
建安与西京，肯为人轻售。
骑驴自暮归，秋风甘白首。
面目虽已黎，精神日抖擞。
丈夫抱经济，进则夔龙耦。
思以拯苍生，勋庸高北斗。
肯为升斗粟，易我平生守。
朝夕贵人前，奴颜效奔走。
皇天有深仁，兹贬意诚厚。
昨游孔明祠，眼见柏纹纽。
扶汉岂不劳，三分帝所受。
下视曹与孙，心术一何丑。
觊觎窃神器，不出汉廷授。
一时忠义人，粉身向齑臼。
譬彼大厦颠，一木焉能救。
我今濩落来，所赖惟亲旧。
君王恩未酬，交结得朋友。
于以栖余龄，没齿亦何咎。
所存喘息在，居然共田叟。
饥寒良切身，履穿还露肘。
在处与冷汁，聊以充吾口。
意气干云霄，自知未为负。
岂为活斯须，所贪在杯酒。
拟古诗七十首（录一十三首） 其一 陈思王植赠友
作者：盛时泰
朝代：明

往祚颓已久，大业缅方新。仰视圣皇德，承胤为我亲。暇日荷休明，高馆集众宾。中厨列庖馔，水陆备鲜鳞。凉风起天末，皓月照秋旻。感此四海士，无言越与秦。共生盛明世，矫矫如凤麟。芳茵吐华烛，气蒸为烟云。酒行不停觞，循转犹车轮。挥毫赋诗篇，影落响必臻。泛泛邺河水，同为藩翰臣。忝承宗社寄，金圭积我身。管弦娱耳目，佳人世所珍。常恐远志促，有怀不及伸。愿同慷慨士，居处得依仁。庶以展节义，岁晏奉殷勤。
拟古诗七十首（录一十三首） 其七 何水部逊示寮
作者：盛时泰
朝代：明

流英辞嫣红，芳苔敞初碧。感兹春日晴，欣此夏云色。高天下薰风，中林启瑶席。闲怡众蔚舒，静悦清商激。怀中瑶华音，门前车马客。怀刺始见投，牵裳不假帻。容辉一以遘，琴樽惬所适。骂坐无往人，投辖有新迹。幸此休沐闲，无言朝请迫。明星方在户，鸡鸣以为则。
拟古诗七十首（录一十三首） 其三 张黄门协苦雨
作者：盛时泰
朝代：明

凄凄三秋时，寒风夜及朝。霖雨天中来，湿我旌与旓。我本从征士，道路走已交。飘飘如飞燕，不得归故巢。腹饥衣又薄，海隅久飘飖。盛年不可再，壮志日已消。逆旅逢主人，四壁多矰蛸。自我于役来，愁多欢弥劭。况此观获时，中心感田苗。漂泊不可拾，弃此东作劳。双泪落已尽，私意犹自胶。哀哀发短咏，聊以奏长谣。居人如见和，丝竹奚相嘲。
拟古诗七十首（录一十三首） 其九 崔员外颢游侠
作者：盛时泰
朝代：明

生长在大梁，好与侠少游。侠少有骏马，银鞍千金锼。晓日骑马出，夜听弹箜篌。酒酣不自惜，掷与黑貂裘。平生重然诺，不解轻为愁。英风满人口，姓名遍皇州。摴蒲名花下，挟瑟楼上头。昨成辽海勋，得赐双旗斿。肯学蓬累人，栖迟老一丘。功名不解取，白首常多忧。岂知公孙弘，终拜平津侯。
拟古诗七十首（录一十三首） 其二 应文学玚侍集
作者：盛时泰
朝代：明

华堂秉列炬，光景中夜全。欣此良宴集，侍坐俱忘还。自惭铅椠徒，得以厕芳筵。四座尽妙士，醉后唱高言。挥毫不停飞，侍女出邯郸。年齿二八余，桃李为面颜。促膝进旨酒，雕楹奏鹍弦。一饮尽百卮，不惜年岁捐。岂不念穷困，所托在芝兰。馨香入怀袖，永矢愿弗刊。
拟古诗七十首（录一十三首） 其五 支道人遁赞佛
作者：盛时泰
朝代：明

震旦值熙阳，首夏时清和。缅怀鹫岭地，兹夕降奢摩。明星一悟法，慈悲周九阿。撚花陟宝座，花影何婀娜。阿难笑传意，外道生障魔。岂期一茎草，可为千丈柯。历劫已无数，未来今已过。嗟予禀夙愆，幸得渡慈波。巍巍鸡足山，众宝何嵯峨。一自法鼓息，昏夜徒吹螺。禅解既已鲜，支离何众多。空有澄观理，不聆帝子歌。遂使阎屠人，终日疲婆娑。真性了无取，千载如一俄。颠倒识浪中，仡仡复蹉蹉。哀哉此众生，忍闻修多罗。渡海必以筏，无筏难涉河。渡竟还自渡，由旬与刹那。寄言后世士，讽诵无怠跎。
拟古诗七十首（录一十三首） 其八 吴记室均春怨
作者：盛时泰
朝代：明

春宵难孤眠，清晓易双曙。既自未逢新，那能不怀故。新欢犹水萍，故人似风絮。寄衣今已迟，裁书昨复误。祗对银缸花，不识金微路。干戈信纵横，营垒几屯聚。未见奏凯还，更闻代人戍。岂忘君年衰，复恨妾颜暮。流机积寸丝，剪刀惊尺素。徘徊明月前，形影自相顾。
拟古诗七十首（录一十三首） 其六 梁简文纲闺怀
作者：盛时泰
朝代：明

罗衣空自熏，舟航不惭憩。情知流水长，自恃剪刀利。将刀欲割水，如花还引蒂。欢悰自久暂，侬情无难易。朝旭忽杲杲，夜漏复丁丁。妃子怀湘浦，文君问长卿。
拟古诗七十首（录一十三首） 其十 岑嘉州参塞宴
作者：盛时泰
朝代：明

苜蓿遍原野，春来马多肥。今日烽燧静，聊以解征衣。置酒召朋侣，日暮不见归。何处射猎去，貂裘间轻绯。昨日已赐爵，前时初解围。军中重胆略，无如君所为。醉拥美人坐，不惜双珠琲。门前罗金钲，庭中插羽旂。锦瑟时一弹，空侯在中帏。杯行不知算，入手如欲飞。为谢众宾客，四座多光辉。何以报天子，从今羽檄稀。
拟古诗七十首（录一十三首） 其十一 高常侍适咏途
作者：盛时泰
朝代：明

孟渚多悲风，入夜复及朝。春来渚水绿，爱此颜色娇。凌晨骑马出，射落云中雕。自从服官来，身得为下僚。封丘一作尉，始觉身为劳。归家视妻子，短发何萧萧。入官已三日，暗觉秋风摇。人生贵适意，何不归掷枭。里中诸年少，安用折简招。在昔马相如，曾题万里桥。何如拥文君，犊鼻谢金貂。始悔出门意，道途空寥寥。
拟古诗七十首（录一十三首） 其十三 杜员外甫述贬
作者：盛时泰
朝代：明

自予来巴州，得继昔贤后。游览锦官城，功名奚所取。溪边一草堂，缚茅自吾手。宾朋虽众多，性情无所偶。醉来赋新诗，豪荡不复有。建安与西京，肯为人轻售。骑驴自暮归，秋风甘白首。面目虽已黎，精神日抖擞。丈夫抱经济，进则夔龙耦。思以拯苍生，勋庸高北斗。肯为升斗粟，易我平生守。朝夕贵人前，奴颜效奔走。皇天有深仁，兹贬意诚厚。昨游孔明祠，眼见柏纹纽。扶汉岂不劳，三分帝所受。下视曹与孙，心术一何丑。觊觎窃神器，不出汉廷授。一时忠义人，粉身向齑臼。譬彼大厦颠，一木焉能救。我今濩落来，所赖惟亲旧。君王恩未酬，交结得朋友。于以栖余龄，没齿亦何咎。所存喘息在，居然共田叟。饥寒良切身，履穿还露肘。在处与冷汁，聊以充吾口。意气干云霄，自知未为负。岂为活斯须，所贪在杯酒。
拟古诗七十首（录一十三首） 其十二 李翰林白自明
作者：盛时泰
朝代：明

从来解歌人，古时有秦青。酌酒不得见，为我陶性灵。空与龌龊士，拘然同一形。红颜一以变，鬒发将成星。狂来且须饮，罄此双玉瓶。暂醉花下眠，忘此春冥冥。葡萄夏初熟，颗颗如紫玉。凉月夜不扃，遂向月中宿。月中有嫦娥，应来下相逐。携我上天去，姓名抛鬼录。我愿为嫦娥，从新制歌曲。一醉十万龄，翻嫌药杵促。素娥不知数，一一向我瞩。我把白榆浆，顷刻变醽醁。素娥意不投，掷我下海舟。长风三万里，知向何方游。龙宫敞双阙，阍者反见求。问我名与姓，身上云烟浮。但知去所向，不计来何由。我见长须宰，呼为人世囚。送我上天界，焉能处中州。海波遂腾沸，浪起如山丘。
拟古诗七十首（录一十三首） 其四 郭弘农璞游仙
作者：盛时泰
朝代：明

曾读海岳传，天地以为家。岂羡人世荣，倏忽如蕣华。三岛多奇峰，金银生异花。不饮亦不食，但思餐云霞。云霞结彩绣，文螭为轻车。佐佑有玉女，婉娈成姻娅。下视东陵生，空种青门瓜。终身辞一侯，不解为丹砂。丹砂信可学，仙路原非遐。
拟古诗七十首（录一十三首）·陈思王植赠友
作者：盛时泰
朝代：明

往祚颓已久，大业缅方新。仰视圣皇德，承胤为我亲。暇日荷休明，高馆集众宾。中厨列庖馔，水陆备鲜鳞。凉风起天末，皓月照秋旻。感此四海士，无言越与秦。共生盛明世，矫矫如凤麟。芳茵吐华烛，气蒸为烟云。酒行不停觞，循转犹车轮。挥毫赋诗篇，影落响必臻。泛泛邺河水，同为藩翰臣。忝承宗社寄，金圭积我身。管弦娱耳目，佳人世所珍。常恐远志促，有怀不及伸。愿同慷慨士，居处得依仁。庶以展节义，岁晏奉殷勤。华堂秉列炬，光景中夜全。欣此良宴集，侍坐俱忘还。自惭铅椠徒，得以厕芳筵。四座尽妙士，醉后唱高言。挥毫不停飞，侍女出邯郸。年齿二八余，桃李为面颜。促膝进旨酒，雕楹奏鹍弦。一饮尽百卮，不惜年岁捐。岂不念穷困，所托在芝兰。馨香入怀袖，永矢愿弗刊。凄凄三秋时，寒风夜及朝。霖雨天中来，湿我旌与旓。我本从征士，道路走已交。飘飘如飞燕，不得归故巢。腹饥衣又薄，海隅久飘飖。盛年不可再，壮志日已消。逆旅逢主人，四壁多矰蛸。自我于役来，愁多欢弥劭。况此观获时，中心感田苗。漂泊不可拾，弃此东作劳。双泪落已尽，私意犹自胶。哀哀发短咏，聊以奏长谣。居人如见和，丝竹奚相嘲。曾读海岳传，天地以为家。岂羡人世荣，倏忽如蕣华。三岛多奇峰，金银生异花。不饮亦不食，但思餐云霞。云霞结彩绣，文螭为轻车。佐佑有玉女，婉娈成姻娅。下视东陵生，空种青门瓜。终身辞一侯，不解为丹砂。丹砂信可学，仙路原非遐。震旦值熙阳，首夏时清和。缅怀鹫岭地，兹夕降奢摩。明星一悟法，慈悲周九阿。撚花陟宝座，花影何婀娜。阿难笑传意，外道生障魔。岂期一茎草，可为千丈柯。历劫已无数，未来今已过。嗟予禀夙愆，幸得渡慈波。巍巍鸡足山，众宝何嵯峨。一自法鼓息，昏夜徒吹螺。禅解既已鲜，支离何众多。空有澄观理，不聆帝子歌。遂使阎屠人，终日疲婆娑。真性了无取，千载如一俄。颠倒识浪中，仡仡复蹉蹉。哀哉此众生，忍闻修多罗。渡海必以筏，无筏难涉河。渡竟还自渡，由旬与刹那。寄言后世士，讽诵无怠跎。罗衣空自熏，舟航不惭憩。情知流水长，自恃剪刀利。将刀欲割水，如花还引蒂。欢悰自久暂，侬情无难易。朝旭忽杲杲，夜漏复丁丁。妃子怀湘浦，文君问长卿。流英辞嫣红，芳苔敞初碧。感兹春日晴，欣此夏云色。高天下薰风，中林启瑶席。闲怡众蔚舒，静悦清商激。怀中瑶华音，门前车马客。怀刺始见投，牵裳不假帻。容辉一以遘，琴樽惬所适。骂坐无往人，投辖有新迹。幸此休沐闲，无言朝请迫。明星方在户，鸡鸣以为则。生长在大梁，好与侠少游。侠少有骏马，银鞍千金锼。晓日骑马出，夜听弹箜篌。酒酣不自惜，掷与黑貂裘。平生重然诺，不解轻为愁。英风满人口，姓名遍皇州。摴蒲名花下，挟瑟楼上头。昨成辽海勋，得赐双旗斿。肯学蓬累人，栖迟老一丘。功名不解取，白首常多忧。岂知公孙弘，终拜平津侯。苜蓿遍原野，春来马多肥。今日烽燧静，聊以解征衣。置酒召朋侣，日暮不见归。何处射猎去，貂裘间轻绯。昨日已赐爵，前时初解围。军中重胆略，无如君所为。醉拥美人坐，不惜双珠琲。门前罗金钲，庭中插羽旂。锦瑟时一弹，空侯在中帏。杯行不知算，入手如欲飞。为谢众宾客，四座多光辉。何以报天子，从今羽檄稀。孟渚多悲风，入夜复及朝。春来渚水绿，爱此颜色娇。凌晨骑马出，射落云中雕。自从服官来，身得为下僚。封丘一作尉，始觉身为劳。归家视妻子，短发何萧萧。入官已三日，暗觉秋风摇。人生贵适意，何不归掷枭。里中诸年少，安用折简招。在昔马相如，曾题万里桥。何如拥文君，犊鼻谢金貂。始悔出门意，道途空寥寥。从来解歌人，古时有秦青。酌酒不得见，为我陶性灵。空与龌龊士，拘然同一形。红颜一以变，鬒发将成星。狂来且须饮，罄此双玉瓶。暂醉花下眠，忘此春冥冥。葡萄夏初熟，颗颗如紫玉。凉月夜不扃，遂向月中宿。月中有嫦娥，应来下相逐。携我上天去，姓名抛鬼录。我愿为嫦娥，从新制歌曲。一醉十万龄，翻嫌药杵促。素娥不知数，一一向我瞩。我把白榆浆，顷刻变醽醁。素娥意不投，掷我下海舟。长风三万里，知向何方游。龙宫敞双阙，阍者反见求。问我名与姓，身上云烟浮。但知去所向，不计来何由。我见长须宰，呼为人世囚。送我上天界，焉能处中州。海波遂腾沸，浪起如山丘。自予来巴州，得继昔贤后。游览锦官城，功名奚所取。溪边一草堂，缚茅自吾手。宾朋虽众多，性情无所偶。醉来赋新诗，豪荡不复有。建安与西京，肯为人轻售。骑驴自暮归，秋风甘白首。面目虽已黎，精神日抖擞。丈夫抱经济，进则夔龙耦。思以拯苍生，勋庸高北斗。肯为升斗粟，易我平生守。朝夕贵人前，奴颜效奔走。皇天有深仁，兹贬意诚厚。昨游孔明祠，眼见柏纹纽。扶汉岂不劳，三分帝所受。下视曹与孙，心术一何丑。觊觎窃神器，不出汉廷授。一时忠义人，粉身向齑臼。譬彼大厦颠，一木焉能救。我今濩落来，所赖惟亲旧。君王恩未酬，交结得朋友。于以栖余龄，没齿亦何咎。所存喘息在，居然共田叟。饥寒良切身，履穿还露肘。在处与冷汁，聊以充吾口。意气干云霄，自知未为负。岂为活斯须，所贪在杯酒。
望凭虚阁外山色赠詹东图因寄陈仲鱼
作者：盛时泰
朝代：明

春云如黛点钟陵，湖水生波尽解冰。几处东风回弱柳，千岩雨色润垂藤。香筵宝座初闻梵，塔院莲龛正试灯。阁上莫辞同醉酒，望中原草渐层层。
松屋
作者：盛时泰
朝代：明

高松暑不侵，芭蕉堕新绿。茅亭有高士，清溪时濯足。天风吹葛巾，醉向亭中宿。悠然忘市朝，醒来饭黄犊。
桧径
作者：盛时泰
朝代：明

苍色映池水，萧萧生暮寒。有时秋雨中，遥见山僧还。
燕子矶
作者：盛时泰
朝代：明

渺渺寒潮带石矶，潮声山色两相依。阴云翻浪明秋日，霞气蒸林生晚霏。巴蜀船从巫峡下，荆吴人自海门归。听歌酌酒银河曙，坐见高天一雁飞。
福安院同慧生闲步
作者：盛时泰
朝代：明

玄晖曾弭节，太白亦题诗。京邑非前事，新林似往时。山深秋气重，谷远罄声迟。不为逢支遁，幽怀孰与期。
贮香室（《山云馆杂咏》）
作者：盛时泰
朝代：明

花开研池傍，花落研池底。洗研译经时，斛尽龙池水。
赠蔡公子
作者：盛时泰
朝代：明

桃花落尽客重来，明月高天照酒杯。最爱主人年少日，淮阴市上钓鱼回。
过上庄访笪居士
作者：盛时泰
朝代：明

独行深树里，细路绕茅堂。山色迎人出，梅花度水香。燕泥留雨气，鱼藻入天光。住近石桥畔，村沽夜可将。
酬梁伯龙
作者：盛时泰
朝代：明

寄迹山中漱碧泉，不将车马老华年。青鞋迹遍川原底，《白苎歌》传妓女先。雨湿絮粘骄马辔，风吹酒绉玉鳞船。秣陵秋老芙蓉发，迟向江头看月圆。
题史痴翁画
作者：盛时泰
朝代：明

老树丫牙铁作柯，乱竹纵横拂云起。谁知一段秣陵秋，写在痴翁半边纸。痴翁痴翁蓬莱精，有时拈笔人皆惊。想见卧痴楼上景，狂歌醉舞鸣秦筝。我本大城山里客，看君图画来君宅。出门却被强题诗，坐对疏棚豆花白。
燕
作者：盛时龙
朝代：明
体裁：五言律诗

南北多营垒，寒暄任尔过。不将毛羽重，转觉语言多。乱剪花惊坠，轻翻水易波。春风嘘拂处，入幕意如何。
落花二首·其一
作者：盛时龙
朝代：明
体裁：七言律诗

细数寒枝影渐稀，翻因花瘦得春肥。同心那忍单飞去，异蒂何妨结伴归。杨柳浪传能作絮，芙蓉差足剪为衣。芳菲转眼惊开落，朱实含胎又压扉。
落花二首·其二
作者：盛时龙
朝代：明
体裁：七言律诗

万叠流红度远村，眼看花事转销魂。几因窣地空存蔓，纵使凌霄直到根。青草为茵留锦簇，绿苔拟鬓得钿痕。从来艳质誇桃李，回首芳菲几在门。
寒亭秋色
作者：盛祥
朝代：明
体裁：古风

亭寒如鸟翼，黄叶满阶除。邻屋急砧杵，田家息犁锄。淅沥西风惨，依稀古木疏。菊放雨收后，鸟惊月上初。亭空秋气肃，灯火夜光书。
游阴那山
作者：盛端明
朝代：明

山云叆叇日斜阳，人掠溪流访法王。不灭不生繇自在，无三无二一乘藏。帷灯闪烁优昙湿，山月玲珑柏子香。远策特为寻结社，白莲何事已亡羊。
秋夜寓宿江寺
作者：盛箴
朝代：明

天涯岁晚倦宵征，望里乡山路几程。落日远投江口寺，疏砧遥隔水边城。一身在客惊秋序，孤梦还家厌雨声。赖得远公消此况，夜深香茗说无生。
一剪梅
作者：盛镛
朝代：明
体裁：词

一种幽情月下看。花也团圞，影也团圞。骚人爱取落英餐，味也清寒，骨也清寒。满座云霞五色攒，渠也盘桓，侬也盘桓。三秋挨过渐摧残，诗也阑珊，酒业阑珊。
七夕咏牛女
作者：盛镛
朝代：明
体裁：七言律诗

上天垂象不难知，只顾人间仔细思。男事直须耕作本，女工当以织为基。一犁烟动星河晓，十丈丝成斗柄移。怪煞古今词赋客，每逢此夕说相离。
余致政归与钱惟章潘继芳相契辄赋诗以赠
作者：盛镛
朝代：明
体裁：五言律诗

海鹤风神爽，霜筠气节清。诗书千古重，轩冕一铢轻。德望承先世，文章属老成。方塘来宴集，写我灌婴情。
偕冯芝亭郑南圃东庵纳凉即景口占二首·其一
作者：盛镛
朝代：明
体裁：五言绝句

散步小桥东，云山四望通。扁舟何处泊，帆卷一溪风。
偕冯芝亭郑南圃东庵纳凉即景口占二首·其二
作者：盛镛
朝代：明
体裁：五言绝句

明月今宵满，清谈暑气消。鸥飞蒲叶战，鱼跃浪花摇。
偕华素川林心香郑南圃夜游白下
作者：盛镛
朝代：明
体裁：五言律诗

白门良夜静，凭眺一长怀。万里银涛涌，千年铁锁埋。蟾光澹云汉，鹊影渡星街。胜地繁华近，秋风起石厓。
华素川秋夜读杜诗
作者：盛镛
朝代：明
体裁：五言律诗

诗律向谁绳，深宵读杜陵。蠹鱼惊散帙，蟋蟀伴残灯。爽气三秋迥，清辉万里腾。空怀樽酒意，屡向曲栏凭。
和友人新柳词六首·其一
作者：盛镛
朝代：明
体裁：七言绝句

柔姿浑未试三眠，缕缕低垂欲拂肩。一种风流堪爱处，梅花落后杏花前。
和友人新柳词六首·其三
作者：盛镛
朝代：明
体裁：七言绝句

卷帘贪看翠眉颦，弱质纤纤最可人。京兆曾怜新样好，几回描画恐难真。
和友人新柳词六首·其二
作者：盛镛
朝代：明
体裁：七言绝句

春风摇漾一丝丝，嫩绿轻黄二月时。见说流莺栖不稳，低飞仍觅隔年枝。
和友人新柳词六首·其五
作者：盛镛
朝代：明
体裁：七言绝句

章台自有路旁情，可恨年年赠远行。记得昔时攀折处，新稊重向旧痕生。
和友人新柳词六首·其六
作者：盛镛
朝代：明
体裁：七言绝句

枝头偏耐晓寒轻，几度青青满渭城。最是离人肠欲断，阳关听唱第三声。
和友人新柳词六首·其四
作者：盛镛
朝代：明
体裁：七言绝句

浅水轻笼影未稠，轻寒料峭晚风柔。只今乍见舒青眼，已惹离人万种愁。
和王楠村惠麓冶春词原韵四首·其一
作者：盛镛
朝代：明
体裁：七言绝句

缟袂相逢拾翠游，香街聊步不回头。避人亦解怜人意，独自倾身小倚楼。
和王楠村惠麓冶春词原韵四首·其三
作者：盛镛
朝代：明
体裁：七言绝句

漫向溪头折柳枝，罗衣香透蝶先知。骅骝也似知人意，路绕丛花立片时。
和王楠村惠麓冶春词原韵四首·其二
作者：盛镛
朝代：明
体裁：七言绝句

镇日寻芳往复回，山窗水榭画图开。羊车过处春风软，夹岸桃花送笑来。
和王楠村惠麓冶春词原韵四首·其四
作者：盛镛
朝代：明
体裁：七言绝句

池边细语启朱唇，影拂春波避锦麟。日午风和花气煖，莺声醉煞过桥人。
和贾斧仙长夏偶成六律·其一
作者：盛镛
朝代：明
体裁：七言律诗

退然风致不胜衣，旧住梁溪徙洛溪。邀月雅宜怜水近，度云偏自爱墙低。抽毫作宇无须镜，着屐游山不杖藜。欲访高人生性懒，诗筒聊寄小园西。
和贾斧仙长夏偶成六律·其三
作者：盛镛
朝代：明
体裁：七言律诗

瘦岛何曾欲市名，新诗自写趁新晴。推敲句已传遐迩，政事疏原识重轻。万卷盈仓寻至味，百钱挂杖笑奇赢。花窗高卧风初定，午梦惊回落子声。
和贾斧仙长夏偶成六律·其二
作者：盛镛
朝代：明
体裁：七言律诗

问字曾经二十年，雕虫小技沐矜怜。翁今无意呈三策，我亦旋思息万缘。月缺月圆心自在，花开花落梦相牵。看他求利争名客，千顷波中一叶船。
和郑仲博春日即景原韵
作者：盛镛
朝代：明
体裁：七言律诗

岸旁垂柳碍渔竿，袅袅随风舞晓寒。流水送将春色到，远山晴作画图看。花迎陌上香车缓，燕惜梁间旧垒残。莫道年来游兴懒，也思扶杖上层峦。
四月初六玉泉庵赏芍药分韵得开字
作者：盛镛
朝代：明
体裁：七言律诗

翠叶千重护绿苔，数声鶗鴂报花开。黄罥色晕勋臣带，婪尾名符醉客杯。月下影离疑赠去，阶前风谑欲翻来。魏公当日成嘉会，高座何人许暂陪。
堤口夕阳
作者：盛镛
朝代：明
体裁：七言律诗

平堤十里草凄凄，一抹斜红日已西。孤鹜去边秋水阔，断霞明处暮山低。僧归古寺钟初动，樵散疏林鸟欲栖。自是望中风景好，令人驻马漫留题。
感怀
作者：盛镛
朝代：明
体裁：七言律诗

卦爻中断卦名离，世事无端绕梦思。颠倒身家甘作客，疏慵情性苦为师。清秋病染花开日，寒夜愁添酒醒时。百计寻来消遣法，漫拈枯管强吟诗。
板桥步月
作者：盛镛
朝代：明
体裁：七言律诗

清秋何处度良宵，缓步秦淮旧板桥。隔院笙歌留翠钿，满溪灯火泛兰桡。六朝帝业随云散，两岸潮声带月消。为语往来名利客，不须心似酒旗摇。
游华藏寺
作者：盛镛
朝代：明
体裁：七言律诗

云树参差绕翠层，登高慨古意难胜。王侯第宅谁为主，烟雨湖山尽属僧。石马欲嘶陵下草，洞龙常护塔前灯。何时借榻清尘耳，万壑松风洗郁蒸。
游嵩山寺
作者：盛镛
朝代：明
体裁：五言律诗

尘嚣飞不到，喜得此山深。海雨滋松色，溪风近鹤音。泉烹阳羡茗，座听颖师琴。盘礡忘归去，斜阳下远岑。
点绛唇
作者：盛镛
朝代：明
体裁：词

不似春花，争红斗艳摧残早。重阳信到，独倚篱边笑。应战西风，已过三秋了。疏枝老，小春寒峭，犹对清霜傲。
白莲花酬蔡蓉塘庶常
作者：盛镛
朝代：明
体裁：七言律诗

别有名花爱淡妆，娇姿恰称傍银塘。芳魂近绕眠鸥梦，素影低迷宿鹭行。露冷全消千瓣色，风来维觉一池香。六郎未老容先改，昨夜新添两鬓霜。
菊影二首·其一
作者：盛镛
朝代：明
体裁：七言律诗

瘦骨香魂尚未销，西风连日苦相摇。轻云忽讶流荒径，淡墨难教上素绡。鹤立霜天神自远，琴横夜月韵常超。任生纵有堪怜处，未许篱东伴寂寥。
菊影二首·其二
作者：盛镛
朝代：明
体裁：七言律诗

北窗清景逼黄昏，顾影空怜傲骨存。拂径平添衰草色，盈阶乍补绿苔痕。秋深淡久陶公梦，夜静香迷楚客魂。遥忆幽人花下坐，频侵衣袂手重扪。
蓉湖泛舟
作者：盛镛
朝代：明
体裁：七言律诗

舟出横塘载画图，望中风物壮全吴。沙头鸥鸟时来去，天际云山半有无。十里荷香黏客袖，一奁秋色展晴湖。萧萧两鬓天风爽，醉到希夷浊酒壶。
虞美人
作者：盛镛
朝代：明
体裁：词

色香兼味都超绝，淡处存风格。倩他妙手上生绡，无奈枝头霜露总难描。交情似水成良友，耐到三旬久。仙苗初拙好栽培，待得来年重九报花开。
赋得悠然见南山
作者：盛镛
朝代：明
体裁：五言律诗

我爱陶彭泽，幽居行不悭。胸中无晋代，眼底识秋山。思入岚光淡，情随云影闲。寒花欣作伴，高躅几人攀。
赋得新雨百花朝
作者：盛镛
朝代：明
体裁：五言排律

正值花生日，园林雨意新。三春刚一半，二月恰中旬。艳说知时好，欣看被泽匀。鸣鸠催昨夜，扑蝶记今晨。不仅沾红杏，还应点绿蘋。翠芳当令节，郊外绝轻尘。
陶叶渡怀古
作者：盛镛
朝代：明
体裁：七言绝句

桃叶当年此泛舟，名随子敬著千秋。佳人不遇才人赏，空锁深闺到白头。
雁声
作者：盛镛
朝代：明
体裁：七言律诗

一一飞鸣总念群，漫天凉月白纷纷。惊寒欲断衡阳浦，失侣相呼塞北云。灯暗长门愁里听，霜侵灞岸客中闻。野鸦原自无情绪，乱绕疏林噪夕曛。
雁字
作者：盛镛
朝代：明
体裁：七言律诗

排阵纵横趁朔风，南来一路总书空。象形每见人文焕，会意原知岛箓工。淡没芦花疑曳白，斜临枫叶欲题红。数行若过留名塔，更羡凌云笔势雄。
雁影
作者：盛镛
朝代：明
体裁：七言律诗

似有疑无认未真，月明紫塞倍精神。三秋写照空中现，万里随行分外亲。荻渚烟销怜一片，湘江浪静印全身。穿云何处留痕迹，惆怅挥弦目送人。
雁更
作者：盛镛
朝代：明
体裁：七言律诗

衔芦伴侣宿沙汀，独自巡行敢暂停。响应鼍鸣催落月，声随鸡唱逼残星。频惊湘浦鸥眠起，远搅衡阳鹤梦醒。怯恨凉宵铜漏永，嗷嗷达旦未曾宁。
题松
作者：盛镛
朝代：明
体裁：七言绝句

冰霜饱历老岩坳，屈铁乔枝借鹤巢。山月满窗残梦醒，一天凉籁舞潜蛟。
鸦河春涨
作者：盛镛
朝代：明
体裁：七言律诗

天落长河燕尾分，一篙新涨浩无垠。孤蒲叶矩平涵绿，杨柳风微细蹙鳞。棹倚沧州迷蜃窟，鸥眠红雨落花津。应知巴蜀消残雪，万里流来一样春。
东林书院占得东字
作者：盛鞶
朝代：明
体裁：七言律诗

吾道南来只在东，山居徙倚水云中。云开青嶂峰当笔，水落银河月是弓。杨子谈经还有地，生公说法总归空。江门慰藉天台语，千载斯文感兴同。
村居杂感三首·其一
作者：盛韫贞
朝代：明
体裁：五言律诗

自我来兹地，重门晓夜扃。萧条门外柳，几度向人青。采蕨怀商土，占时望岁星。但能安病骨，不必问池亭。
村居杂感三首·其二
作者：盛韫贞
朝代：明
体裁：五言律诗

蓬径无人迹，春厨断暮烟。稻粱谋自拙，仆隶义相捐。薄俗终难入，幽栖性自便。尺书兼斗粟，惭愧主人贤。
南乡子
作者：盛颙
朝代：明

昨夜雨新收。晓来庭户绿阴稠。燕子不归帘半卷，回头。单衣罢试冷香篝。独自上危楼。风卷杨花乱滚愁。借问东君何处也，凝眸。落红争逐水东流。
宿松风阁同钱章靖潘继芳限韵
作者：盛颙
朝代：明

涉迹商郊世已淹，石潭容得老龙潜。泉声带雨还归壑，山色和云漫入帘。一窍有天通万象，六尘无地着毫纤。此游不减香山乐，赓倡争夸格律严。
浪淘沙·感怀
作者：盛颙
朝代：明

白日弄渔舟。闲共沙鸥。垂纶将老太湖秋。雨雪不知经几许，无限穷愁。游鲤锦鳞稠。万丈潮头。浪花春暖入瀛洲。一跃禹门龙化去，银汉河流。
满江红·赏春
作者：盛颙
朝代：明

晓来翘首，东风外、桃粗李俗。见草茵铺翠，柳丝缲绿。燕子入帘寻旧垒，莺儿出谷迁乔木。喜杏花村里，酒旗高，香醪熟。戴角巾，试春服。步芳径，歌新曲。趁暮年行乐，懒随时逐。踏月不嫌归去晚，追游更秉良宵烛。怕絮飞花落，杜鹃啼，春归促。
竹炉三首
作者：盛颙
朝代：明

唐相何劳递惠泉，携来随处可茶煎。三湘漫卷瓷瓶里，一窍初分太极前。吟苦诗瓢和月饮，梦醒书榻带云眠。何当再读灵仙赋，千古清风道味全。一片龙团一勺泉，石分新火趁炉煎。绿云擘破先春后，玉杵敲残午夜前。仙液尝来欲飞越，寒涛听处不成眠。这回唤醒闲风月，可卜归田乐事全。我爱乡山入品泉，持归禅榻和云煎。湘皋卷雪来窗外，蒙顶惊雷落槛前。浇破诗愁和得句，洗清尘思意忘荃。人间肉食纷如雨，争识吾家此味全。
竹炉三首·其一
作者：盛颙
朝代：明

唐相何劳递惠泉，携来随处可茶煎。三湘漫卷瓷瓶里，一窍初分太极前。吟苦诗瓢和月饮，梦醒书榻带云眠。何当再读灵仙赋，千古清风道味全。
竹炉三首·其三
作者：盛颙
朝代：明

我爱乡山入品泉，持归禅榻和云煎。湘皋卷雪来窗外，蒙顶惊雷落槛前。浇破诗愁和得句，洗清尘思意忘荃。人间肉食纷如雨，争识吾家此味全。
竹炉三首·其二
作者：盛颙
朝代：明

一片龙团一勺泉，石分新火趁炉煎。绿云擘破先春后，玉杵敲残午夜前。仙液尝来欲飞越，寒涛听处不成眠。这回唤醒闲风月，可卜归田乐事全。
风入松
作者：盛颙
朝代：明

闲门芳草不胜幽。一雨一番愁。篆烟风袅萦银漏。容归燕、半上帘钩。唤醒午窗残梦，莺声杨柳梢头。天涯人远会无由。空倚夕阳楼。江山满眼还依旧。如麻事、付水东流。空想六桥陈迹，何时载酒重游。
题龙凤泉
作者：盛颛
朝代：明
体裁：七言律诗

龙泉如线发山灵，地阔天关未定名。落沼澄清云有影，腾空霏润雨无声。竹竿远爱山僧引，石壁犹存太守评。近较丞疵亭下水，清风两腋一般生。
七月八日潞河舟中别长安诸子
作者：盛鸣世
朝代：明

天汉龙初返，星桥鹊乍分。隔河收片雨，宿浦有残云。复作孤舟别，兼悲一叶闻。相看此时恨，不独在离群。
叶汝习病目移住西山戏简
作者：盛鸣世
朝代：明

病懒因怜汝，深山且辟人。佛堂云共宿，僧语夜相亲。就石分泉冷，和钟杵药匀。不知天眼里，何处着微尘。
塞上赠友
作者：盛鸣世
朝代：明

一望黄云接虏尘，年年杨柳不知春。解将白发窥明镜，纵使封侯也误人。
夜过凌方弦山斋
作者：盛鸣世
朝代：明

十里到孤村，柴门下夕曛。霜铺平野月，钟断隔溪云。病骨逢秋健，清言忘夜分。自君多秘术，猿鹤渐成群。
宿麻河
作者：盛鸣世
朝代：明

积雨湖田没，居人生事微。白鱼休市早，乌鬼载船归。月黑村舂尽，林深岸火稀。纬萧眠不定，中夜赋《无衣》。
寄孙憨生
作者：盛鸣世
朝代：明

草色青门外，杨花白雪边。伤心犹昨日，转眼向秋天。干世真何意，还家始自怜。萧条淮水上，谁复问残年。
寄怀毗陵孙二
作者：盛鸣世
朝代：明

适与饥寒会，重怀旅寓年。通家无仲子，举世有谁贤。褊性多违俗，权门岂慕膻。芳兰惭下体，玉树每齐肩。衣冷分缯絮，囊空乞酒钱。雪深烧烛夜，春远踏花天。人事零如雨，欢期断若烟。黄尘三岁别，白日几回眠。朱颊今何似，华颠渐可怜。终能忘一饭，语报愧茫然。
春阴（长安作）
作者：盛鸣世
朝代：明

积晦连幽朔，长阴动十旬。六花犹作雪，三月不成春。易白愁中发，憎寒病里身。因怜邹衍后，吹律更何人。
江上别柳陈父
作者：盛鸣世
朝代：明

沧江落日黯生愁，枫叶莼花送客舟。莫道酒阑容易别，秋光偏在断桥头。
沈山人
作者：盛鸣世
朝代：明

落落寻常路，遑遑二十年。许身吾老矣，干世尔徒然。春日当垆酒，都城卖卜钱。有身堪自足，不必众人怜。
沈水部官署
作者：盛鸣世
朝代：明

江水流何急，归心却似之。已伤为客久，转恨别君时。断雁迷寒渚，吟猿挂冷枝。生涯兼物色，何处不堪悲。
秦淮月
作者：盛鸣世
朝代：明

石头望月秦淮里，不知月在秦淮水。银汉平铺一色秋，珠阁琼楼正相似。秦淮女儿十三余，绡幕半卷坐飞除。霜妾星妃两不如，云中雀子那得住。桂树团团系舟处，极浦烟波从此去。
至日
作者：盛鸣世
朝代：明

曝背便暄暖，灰心任岁时。衰年聊对酒，至日一题诗。洗药冰初薄，探梅雪半垂。转应贫与病，不厌老相随。
西楼月下送陆长康
作者：盛鸣世
朝代：明

分散欢娱地，班骓送陆郎。乌啼白门夜，月上一楼霜。扬子分衣带，明河接泪行。大刀重有约，团扇莫相忘。
赠曹凤冈
作者：盛鸣世
朝代：明

仙才多玩世，况复幕官闲。鹤养空庭树，云栖傍阁山。酒干官长禁，诗乞野人删。为有延徐榻，相期数往还。
赠隐者
作者：盛鸣世
朝代：明

只在高霞外，无人识去踪。伴猿栖一室，放鹤下孤峰。丹灶云中火，青天夜半钟。平生长往意，相望不相从。
送临江苏太守
作者：盛鸣世
朝代：明

五马夹朱轮，清川不动尘。问山庐岳近，领郡虎符新。吏冗诗难废，民稀俗易淳。江花迎路发，十月待行春。
送李雪舟
作者：盛鸣世
朝代：明

有客留行迹，令人一解颜。听钟寻晓寺，沽酒看春山。老病能相就，禅心许共闲。如何芳草色，又送马蹄还。
送柯孝廉之巴东兼呈黄广文
作者：盛鸣世
朝代：明

去问巴江水，荆门更向西。挂帆秋叶落，上峡夜猿啼。旧侣伤飘泊，新欢惜解携。湘潭憔悴地，已恐旅魂迷。
送毛广文之云中
作者：盛鸣世
朝代：明

岁晏单车去，穷边不算程。河冰寻马迹，关月逐鸡声。野烧云中戍，春天雪外城。战场应久定，问业有儒生。
送泰州李太守
作者：盛鸣世
朝代：明

不复关时论，将因与世违。受金廉吏枉，疑璧众人非。淮海孤舟别，匡山白首归。天寒江上雁，但恐尺书稀。
送王山人
作者：盛鸣世
朝代：明

寒原一雁下霜空，短褐萧萧犯北风。俱是残年行路客，伤心不在别离中。
送胡参军之岷州
作者：盛鸣世
朝代：明

宝剑翩翩赋远游，东风吹骑出幽州。洮河三月流澌下，人在长城天尽头。
送陈献墀入计
作者：盛鸣世
朝代：明

朔气渡河水生骨，敝巾小车伤远涉。朅来送客三日程，不尽关山恨重叠。与君相知岂徒然，一片肝胆千秋悬。感恩不忘国士报，许心更受他人怜。君今西去谒人主，五玉诸侯联佩组。汉家计吏开明堂，黄金玺书谁比数。朝罢从容下玉除，天乐缥缈云中居。行过阁门问丞相，挽回元化今何如。
避暑吕叔与园亭因赠
作者：盛鸣世
朝代：明

辟暑谁堪适，壶冰若可餐。一闻高士论，六月使人寒。云起峰阴直，亭孤日气残。晚来山更好，不碍隔篱看。
重过华子澄
作者：盛鸣世
朝代：明

柳市南头路，三年此重过。长贫为客倦，高卧奈君何。岭背夕阳尽，月明秋水多。徘徊那能去，门外即烟波。
重过程孺父
作者：盛鸣世
朝代：明

摇落秦淮上，依然见索居。客贫亲旧少，家难死生余。土锉朝烟冷，荒池古木疏。日斜殊未去，狼籍一床书。
题岳阳酒家
作者：盛鸣世
朝代：明

巴陵压酒洞庭春，楚女当垆劝客频。莫上高楼望湖水，烟波二月已愁人。
吴氏废园二首
作者：真可
朝代：明

汾阳门第晋风流，缥缈湖山感胜游。今日松萝谁是主，断云残月锁江楼。筑成金屋贮婵娟，草魇花迷知几年。愁见向来歌舞地，古槎疏柳起寒烟。
吴氏废园二首·其一
作者：真可
朝代：明

汾阳门第晋风流，缥缈湖山感胜游。今日松萝谁是主，断云残月锁江楼。
吴氏废园二首·其二
作者：真可
朝代：明

筑成金屋贮婵娟，草魇花迷知几年。愁见向来歌舞地，古槎疏柳起寒烟。
吴氏废园二首·其二
作者：真可
朝代：明
体裁：七言绝句

筑成金屋贮婵娟，草魇花迷知几年。愁见向来歌舞地，古槐疏柳起寒烟。
月下偶成
作者：真可
朝代：明

静夜无云月正中，清光何处不相同。江南江北闲台殿，几个心闻晓寺钟。
楞严废寺
作者：真可
朝代：明

万花丛里画楼新，玉女凭栏天上春。明月一轮帘外冷，夜深曾照坐禅人。
游云居怀古
作者：真可
朝代：明

千尺盘桓到上方，云居萧索实堪伤。赵州关外秋风冷，佛印桥头夜月凉。唐宋碑题文字古，苏黄翰墨藓苔苍。最怜清净金仙地，返作豪门放牧场。
潭柘怀缪仲淳
作者：真可
朝代：明

谷水龙泉一片云，去来谁复见离群。夜深唯有沧溟月，无限清光不可分。
牢山访憨山清公不值
作者：真可
朝代：明
体裁：五言律诗

吾道沈冥久，谁倡齐鲁风。閒来居海北，名误落山东。水接田横岛，云连慧炬峰。相寻不相见，踏遍法身中。
牢山访憨山清公不值
作者：真可
朝代：明

吾道沈冥久，谁倡齐鲁风。闲来居海北，名误落山东。水接田横岛，云连慧炬峰。相寻不相见，踏遍法身中。
璃璃灯
作者：真可
朝代：明

谁把冰轮掷下方，老禅拈取挂虚堂。升沈虽复凭他力，内外从来本自光。未点金容犹冷淡，才然宝座愈辉煌。莫将龙烛堪相比，不照人王照法王。
礼高峰祖师塔
作者：真可
朝代：明

二十馀年抱死关，那来魂梦落青山。临行白骨无藏处，掷向金毛舌上安。
绀圃即事
作者：真可
朝代：明

小居在旷野，寂无尘俗想。疏钟深夜闻，六根泻清响。昼读天竺书，幽窗思忽晃。犬吠桃花阴，麦浪人来往。最爱晚雨晴，空林返照爽。
结夏金坛之北园兼怀候铁庵
作者：真可
朝代：明

纳凉何必独夫容，水木清幽趣亦同。世上共高肥马价，林间单放病僧慵。苔痕鹤过偶成字，月影鱼吞不解空。更忆澹虚亭上梦，寒云片片岭头逢。
过天目山活埋庵
作者：真可
朝代：明

自古名高累不轻，饮牛终是上流清。吾师未死先埋却，又向巢由顶上行。
重至荒墩庵
作者：真可
朝代：明
体裁：七言绝句

流水桃花大士家，道人曾此泛星槎。白牛塘上閒吹笛，归去儿童日已斜。
雷音寺
作者：真可
朝代：明
体裁：五言律诗

云外出雷音，烟霞一径深。好将三日雾，化作万方霖。蛟室寒崖嵌，僧房夏木森。我来谐夙约，去住本无心。
扫长水大师墓雪作
作者：真谧
朝代：明
体裁：古风

同云四望暗，雨雪七日多。祇树络珠缨，古塔起嵯峨。南圃予旧业，庄严复如何。蹑屐独自往，樵采蹊径讹。鸟雀寂不喧，草木皆已皤。前修有遗迹，长水窣堵波。皓皓表梵行，行坚喻尸罗。停立溯年岁，四百春秋过。窃忝藐裔孙，扫除倚中阿。运帚拂其上，寒风动松萝。缭绕还再拂，弥天曜羲和。清净本自然，斯言良不磨。
结夏
作者：真谧
朝代：明
体裁：五言律诗

小构碧溪上，丛篁独闭关。风从高树落，云向别峰还。忍草时趺坐，莲花日照颜。却嫌空谷响，犹是未忘山。
咏牡丹
作者：眭石
朝代：明

绣幄拥花王，秾姿斗艳阳。枝枝承日彩，片片引天香。托植依馀地，含清逐后行。独怜春殿里，歌舞侍瑶觞。
玉兰
作者：眭石
朝代：明

霓裳片片舞妆新，束素亭亭玉殿春。已向丹霞生浅晕，故将清露作芳尘。
芍药
作者：眭石
朝代：明

春色今方满，名花尔较迟。含芳如有意，呈彩亦当时。调鼎需仙液，挥毫停凤池。天工知不浅，一夜露华滋。
费仙祠龙湫歌
作者：瞿九思
朝代：明
体裁：古风

我闻横冈有山山东头，蛟龙作窟多龙湫。其下绝壑深潭不知几千尺，仙人往往称灵丘。谁为此者，乃尔水声怒吼自触激，费家儿子才淹留。我有所亲在山麓，干家兄弟吾姨族。有时咏歌来舞雩，郎君有传长披读。君去如今几朝代，鬼物精灵仍不改。只今尚有云浮浮，四时谷口风飕飕。此地君民百不忧，五风十雨将何求，村醪社鼓今千秋。忆昔亲征陈友谅，君来隐见鄱阳湖。底事君真神绝异，人今庙宇康山住。前岁江头虎负隅，烹肌吸骨无完肤。须臾有诏还京都，莫是皇天遣使君来驱。风雷倒走蛟龙趋，登时黄云扫尽青天孤。天乎天乎，安得借君甘霖雨天下，坐令四海无乾枯。
义士行
作者：瞿佑
朝代：明
体裁：乐府曲辞

鍊金铸范蠡，买丝绣平原。游者恐无知，徒用劳心魂。陋矣哉乌江八千军，壮矣哉海岛五百人。任安念旧不改辙，豫让报雠须杀身。酒不必浇刘伶坟上土，剑不必挂徐君墓前树。感君恩重死相从，冥漠重泉有逢处。
乌镇酒舍歌
作者：瞿佑
朝代：明

东风吹雨如吹尘，野烟漠漠遮游人。
须臾云破日光吐，绿波蹙作黄金鳞。
落花流水人家近，鸿雁凫瑽飞阵阵。
一双石塔立东西，舟子传言是乌镇。
小桥侧畔有青旗，暂泊兰桡趁午炊。
入馔白鱼初上网，供庖紫筍乍穿篱。
茜裙缟袂搴帘出，巧语殷勤留过客。
玉钗坠鬓不成妆，罗帕薰香半遮额。
自言家本钱塘住，望仙桥东旧城路。
至正末年兵扰攘，凭媒嫁作他家妇。
良人万里去为商，嗜利全无离别肠。
十载不归茅屋底，一身独侍酒垆傍。
相逢既是同乡里，何必嫌疑分彼此。
小槽自酌真珠红，长床共坐氍毹紫。
捧杯纤手露森森，酒味虽浅情自深。
飞梭不折幼舆齿，鸣琴已悟相如心。
晚来独自登舟去，相送出门泪如注。
他时过此莫相忘，好认墙头杨柳树。
乌镇酒舍歌
作者：瞿佑
朝代：明
体裁：古风

东风吹雨如吹尘，野烟漠漠遮游人。须臾云破日光吐，绿波蹙作黄金鳞。落花流水人家近，鸿雁凫鹥飞阵阵。一双石塔立东西，舟子传言是乌镇。小桥侧畔有青旗，暂泊兰桡趁午炊。入馔白鱼初上网，供庖紫笋乍穿篱。茜裙缟袂搴帘出，巧语殷勤留过客。玉钗坠鬓不成妆，罗帕薰香半遮额。自言家本钱塘住，望仙桥东旧城路。至正末年兵扰攘，凭媒嫁作他家妇。良人万里去为商，嗜利全无离别肠。十载不归茅屋底，一身独侍酒垆傍。相逢既是同乡里，何必嫌疑分彼此。小槽自酌真珠红，长床共坐氍毹紫。捧杯纤手露森森，酒味虽浅情自深。飞梭不折幼舆齿，鸣琴已悟相如心。晚来独自登舟去，相送出门泪如注。他时过此莫相忘，好认墙头杨柳树。
乐昌分镜
作者：瞿佑
朝代：明
体裁：七言绝句

送旧迎新可自由，笑啼不敢强包羞。熟能耐久如江令，垂老还家尚黑头。
乳母回顾
作者：瞿佑
朝代：明
体裁：七言绝句

襁褓恩深遽改图，怀中宁乳泣呱呱。汉王自有金茎露，不识胡儿塞上酥。
事清明即
作者：瞿佑
朝代：明
体裁：七言律诗

风落梨花雪满庭，今年又是一清明。游丝倒地终无意，芳草连天若有情。满院晓烟闻燕语，半窗晴日照蚕生。秋千一架名园里，人隔垂杨听笑声。
伍胥庙
作者：瞿佑
朝代：明
体裁：七言律诗

一过丛柯泪满襟，英雄自古少知音。江边敌国方尝胆，台上佳人正捧心。入郢共知仇已雪，沼吴谁识恨尤深。素车白马终何益，不及陶朱像铸金。
冀妻堕髻
作者：瞿佑
朝代：明
体裁：七言绝句

跋扈将军擅国纲，夫人狐媚亦专房。狂奴戏夺鸾篦去，故作风流堕髻妆。
冯媛当熊
作者：瞿佑
朝代：明
体裁：七言绝句

黼座临轩宝扇开，缘何鸷兽忽惊猜。若非白日将身试，安得黄昏入梦来。
则天春思
作者：瞿佑
朝代：明
体裁：七言绝句

朝罢金轮出上阳，诏书火急报春光。苑中谩有千红紫，不及莲花似六郎。
剪刀
作者：瞿佑
朝代：明
体裁：七言律诗

巧制工夫百鍊钢，持来闺阁共行藏。双环对展鱼肠快，两股齐开燕尾张。针线有功凭制造，绮罗无价任裁量。随机镂出新花样，长在佳人玉指傍。
古冢行
作者：瞿佑
朝代：明
体裁：古风

白杨风送棠梨雨，寒食原头哭伥鬼。马医夏畦有子孙，岁岁犹能来作主。孤坟三尺掩黄沙，多年白骨久无家。妖狐穿穴狡兔伏，树死枝枯啼老鸦。断碑仆地土花碧，当日争挥谀墓笔。文字摧残读不成，牧儿占作摊钱石。
后土琼花图
作者：瞿佑
朝代：明
体裁：七言绝句

阿武临朝若鬼神，春风屡动壁衣尘。唐臣不敢扬君丑，移谤琼花观里人。
唐儿荐寝
作者：瞿佑
朝代：明
体裁：七言绝句

宫车乘夜暂相过，岂是偏承雨露多。莫笑长沙封境狭，诸孙能复汉山河。
垂丝海棠
作者：瞿佑
朝代：明
体裁：七言律诗

袅袅春风拂苑墙，天机呈巧织仙裳。玉栏斜搭酣春睡，银烛高烧照晚妆。华屋雨寒愁绪乱，绮窗日暖唾茸香。诗成倘有纤毫补，愿醉佳人锦瑟傍。
夏晚纳凉
作者：瞿佑
朝代：明
体裁：七言律诗

竹床藤簟晚凉天，卧看星河小院偏。云影恰如衣暂薄，月华那得扇长圆。清泉冷浸冰盘果，嘉树香笼宝鼎烟。想是高楼风更爽，玉人闲按十三弦。
天魔舞
作者：瞿佑
朝代：明
体裁：古风

承平日久寰宇泰，选伎徵歌皆绝代。教坊不进胡旋女，内廷自试天魔队。天魔队子呈新番，似佛非佛蛮非蛮。司徒初传秘密法，世外有乐超人间。真珠璎珞黄金缕，十六妖娥出禁御。满围香玉逞腰肢，一派歌云随掌股。飘飖初似雪回风，宛转还同雁遵渚。桂香满殿步月妃，花雨飞空降天女。瑶池日出会蟠桃，普陀烟消现鹦鹉。新声不与尘俗同，绝技颇动君王睹。重瞳一笑天回春，赐锦捐金倾内府。中书右相内台丞，袖无谏章有曲谱。天魔舞，筵宴开，驼峰马乳胡羊胎。水晶之盘素鳞出，玳瑁之席天鹅抬。弹胡琴，哈哈回。吹胡笳，阿牢来。群臣竞献葡萄杯，山呼万岁声如雷。天魔舞，不知危。高丽女，六宫妃。西番僧，万乘师。回纥种类皆台司，汉儿回避南人疑。天魔舞，乐极悲。察罕死，孛罗归。铁骑骤，金刀挥。九重城阙烟尘飞，一榻之外无可依。天魔舞，将奈何！多藏金叵罗，急驾白橐驼，阴山之北避兵戈。
姮娥奔月图
作者：瞿佑
朝代：明
体裁：七言绝句

一丸灵药少人知，窃去应无再得期。后羿空能残九日，那知月里却容私。
孤雁
作者：瞿佑
朝代：明
体裁：七言律诗

失伴离群不惮劳，此心终不在蓬蒿。百年海内皆兄弟，万里云间一羽毛。夜月相随形影在，秋风独立性情高。鹓行鹭序休相笑，朋党何须似尔曹。
安乐坊倪氏女少日曾识之一别十年矣岁晚与其母子邂逅吴山下则已委身为小吏妻因邀至所居置酒叙话怆然感旧为赋此
作者：瞿佑
朝代：明
体裁：古风

吴山山下安荣里，陋巷穷居有西子。嫣然一笑坐生春，信是天人谪居此。相逢昔在十年前，双鬟未合脸如莲。学画蛾眉挥彩笔，偷传雁字卜金钱。相逢今在十年后，鬒发如云眼波溜。风吹绣带露罗鞋，酒泛银杯淹翠袖。自言文史旧曾知，写景题情事事宜。但传秦女吹箫谱，不咏湘灵鼓瑟辞。暮雨朝云容易度，野鸭家鸡竞相妒。当时自诧苑中花，今日翻成道傍树。日闻此语重悲伤，对景徘徊欲断肠。渭城杨柳歌三叠，湓水琵琶泣数行。相送出门留后约，暮天惨惨东风恶。醉归感旧赋新篇，重与佳人嗟命薄。
官妓侍僧
作者：瞿佑
朝代：明
体裁：七言绝句

暴国狂君意自迷，更将魔女恼菩提。上人一语自解说，曾见青莲出淤泥。
寄生草
作者：瞿佑
朝代：明

要路闲门两不过。
生来唯恋旧枝柯。
似嫌树底泥涂滑。
应爱梢头雨露多。
冉冉欲遮蝼蚁穴。
萋萋得近风凰窠。
教坊乐府多新制。
传得佳名入艳歌。
寄生草
作者：瞿佑
朝代：明
体裁：七言律诗

要路闲门两不过，生来唯恋旧枝柯。似嫌树底泥涂滑，应爱梢头雨露多。冉冉欲遮蝼蚁穴，萋萋得近风凰窠。教坊乐府多新制，传得佳名入艳歌。
师师檀板
作者：瞿佑
朝代：明
体裁：七言绝句

千金一曲擅歌场，曾把新腔动帝王。老大可怜人事改，缕衣檀板过湖湘。
戚姬临池
作者：瞿佑
朝代：明
体裁：七言绝句

鸿鹄歌残事已危，空将赵国付期期。主张一子犹无策，底用重临百子池。
折花怨
作者：瞿佑
朝代：明
体裁：古风

双飞胡蝶翻金粉，风里流莺栖未稳。银瓶汲水漾涟漪，下阶自拣珊瑚枝。虽然得入华堂里，未必春光愿如此。树头花落还结子，瓶内明朝抱香死。
捣衣石
作者：瞿佑
朝代：明
体裁：七言律诗

一方滑净绝苔钱，才属秋闺响便传。长夜未央风阵急，美人相对月华圆。高于凤阙黄金础，厚胜花阶绿玉砖。几度晚凉眠不得，丁东声到客愁边。
摸鱼儿·平湖秋月
作者：瞿佑
朝代：明
体裁：词

望西湖、断虹收雨，长天秋水一色。姮娥捧出黄金镜，照我清尊瑶席。风浪息。想此际、骊龙熟睡鲛人泣。吹残短笛。对香雾云鬟，清辉玉臂，今夕是何夕。凭阑处，听尽更筹漏刻。人间此景难得。满身风露飕飕冷，何用水晶屏隔。君莫惜。君不见、坡仙乐事俱尘迹。扁舟二客。向赤壁重游，山高水落，孤鹤梦中识。
摸鱼儿·平湖秋月
作者：瞿佑
朝代：明
体裁：词

望西湖断云收雨，长天秋水一色。姮娥捧出黄金镜，照我清尊瑶席。风浪息。想此际、骊龙熟睡鲛人泣。吹残短笛。对香雾云鬟，清辉玉臂，今夕是何夕。凭阑处，听尽更筹漏刻。人间此景难得。满身风露飕飕冷，何用水晶屏隔。君莫惜。君不见、坡仙乐事俱尘迹。扁舟二客。向赤壁重游，山高水落，孤鹤梦中识。
摸鱼儿·断桥残雪
作者：瞿佑
朝代：明
体裁：词

望西湖、玉花飘后，嫩寒犹自凝冱。瑶台梦断飞琼老，惆怅今吾非故。斜日暮。试指点、桥南桥北经行路。佳期又误。正环玦随波，泪铅成水，流入里湖去。凭阑处，十里银沙分布。水泥深阻行步。孤山欲访梅花信，除是扁舟飞渡。君莫诉。君不见、酒尊谁酹逋仙墓。诗魂未遇。但寂寞黄昏，月香水影，吟尽断肠句。
故宫叹
作者：瞿佑
朝代：明
体裁：古风

金轮夜半北方起，炎精未堕光先已。青衣去作行酒人，泥马来为失乡鬼。江头宫殿列巑岏，湖上笙歌乐宴安。鱼羹自从五嫂乞，残酒却笑儒生酸。格天阁上烧银烛，申王计就蕲王逐。累世内禅讳言兵，中兴之功罪难赎。开边衅动终倒戈，师臣函首去求和。木绵庵下新鬼哭，误国重逢贾八歌。琉璃作花禁珠翠，上马裙轻泪妆媚。朔风吹尘笳鼓鸣，天目山崩海潮避。往事兴亡谁与论，亭亭白塔镇愁魂。惟有栖霞岭头树，至今人说岳王坟。
文君当垆
作者：瞿佑
朝代：明
体裁：七言绝句

一曲丝桐解误身，辞家奔走逐风尘。临邛市上旗亭侧，多少停杯送目人。
斗鸡灯
作者：瞿佑
朝代：明
体裁：七言律诗

怒挟争机下绛台，月明照见影毰毸。彩鸾舞镜肠应断，丹凤迎阳尾乍开。五德有名终气合，两雄相厄未心灰。孟韩联句谁能续，烧尽东风画烛煤。
旅舍书事二首
作者：瞿佑
朝代：明

过却春光独掩门，浇愁谩有酒盈樽。孤灯听雨心多感，一剑横空气尚存。射虎何年随李广，闻鸡中夜舞刘琨。平生家国萦怀抱，湿尽青山总泪痕。茅屋三间白版扉，栖迟四壁叹多违。扬雄投阁功名薄，王粲登楼事业非。白画梦回梁燕语，青天目送塞鸿归。东门黄犬华亭鹤，举世无人悟此机。
旅舍书事二首·其一
作者：瞿佑
朝代：明
体裁：七言律诗

过却春光独掩门，浇愁谩有酒盈樽。孤灯听雨心多感，一剑横空气尚存。射虎何年随李广，闻鸡中夜舞刘琨。平生家国萦怀抱，湿尽青山总泪痕。
旅舍书事二首·其二
作者：瞿佑
朝代：明
体裁：七言律诗

茅屋三间白版扉，栖迟四壁叹多违。扬雄投阁功名薄，王粲登楼事业非。白画梦回梁燕语，青天目送塞鸿归。东门黄犬华亭鹤，举世无人悟此机。
旧镜叹
作者：瞿佑
朝代：明
体裁：古风

美人在时对镜妆，美人去后镜无光。玉台零落白凤凰，锦囊抛掷红鸳鸯。夜深唶唶闻镜语，何不持挂坟前树。新人新镜自相宜，旧物荒凉无所依。
春愁曲
作者：瞿佑
朝代：明
体裁：古风

杏雨调泥随燕嘴，烟重柳条扶不起。采香蝴蝶挂蛛丝，不惜将身为花死。东风入幕动流苏，宝篆烧残睡鸭炉。绣床尘积锦机怨，巧语谁能凭紫姑。小砑吴笺双凤翅，墨痕浓沁相思字。玉钗半脱帕蒙头，宽尽玲珑金缠臂。
春日即事
作者：瞿佑
朝代：明
体裁：七言律诗

晴日晖晖转绿蘋，东风应候物华新。归来燕子已知社，开到海棠方是春。浅碧平添湖面水，软红浮动马蹄尘。杜陵野老虽贫困，援笔犹能赋丽人。
春社词
作者：瞿佑
朝代：明
体裁：古风

十日一风五日雨，社前拜祝神已许。瓦盆潋滟斟浊醪，高俎纵横荐肥羜。呜呜笛声坎坎鼓，俚曲山歌互吞吐。老巫狡狯神有灵，传得神言为神舞。祭余分肉巫自与，醉里狂言相尔汝。小儿觅饼大儿扶，头上神花付邻女。
春莺啭曲
作者：瞿佑
朝代：明
体裁：七言绝句

停骖惆怅惜芳时，岭海归来两鬓丝。纵使莺声如旧好，绿杨都是折残枝。
暮春书事二首
作者：瞿佑
朝代：明

过墙新竹翠交加，绿树阴阴噪乳鸦。花到酴醾香结局，鸟鸣鶗鴂客思家。煮茶汤沸风声转，梦草诗成日影斜。零落残红青子满，渐看金弹熟枇杷。睡起呼童扫落花，石泉槐火试新茶。树林深处蜂王国，帘幕阴中燕子家。柳絮乘风投砚水，竹枝摇影落窗纱。幽居莫道无官况，鼓吹犹存两部蛙。